text:
Wamachuku
Wamachuku nisqaqa (kastilla simipi: Huamachuco) Wamachuku pruwinsyap uma llaqtanmi, distritupas, Qispi kay suyupi, Piruwpi.
Yuyarina
Sutin[llamk'apuy | pukyuta llamk'apuy]
Wamachuku suti qhichwa simipi wamaq chuku nisqaman anchata rikch'akuptinpas, kulli simimantachá hamun. Wamachukupiqa manas hayk'appas qhichwa simitachu rimarqanku, ichataq ñawpa pacha kulli simitas. Čuko "allpa" niyta munansi, ichataq wama nisqap sut'intaqa manam riqsinchikchu.
Wiñay kawsay[llamk'apuy | pukyuta llamk'apuy]
Awgustinu munqhikunas 1553 watapis Wamachuku llaqtataqa kamarirqan.
1821 watapi Simón Bolívarwan José Faustino Sánchez Carriónsi Piruw republikap Ispañamanta kachariytas rimarispa kacharikuna awqanakuytas qallarirqan.
10 ñiqin anta situwa killapi 1883 p'unchawpitaq Wamachuku maqanaku nisqapi chilinu awqaqkuna piruwanukunatas atiparqan, Qullpa maqanakuy nisqapi.


c: text/html

text:
1Kaykunapa qepantam Jesus huktawan rikurirqa discipulonkunaman Tiberias Qochapa patanpi, kaynatamá rikurirqa: 2Simon Pedrowanmi kachkarqa mellizowan sutischasqa Tomas, Galilea law Cana llaqtayoq Natanael, Zebedeopa churinkuna hinaspa iskay discipulonkuna. 3Simon Pedrom nirqa: —Risaqyá challwakuq —nispa. Chaymi wakinninpas nirqa: —Hakuchik ñoqaykupiwan —nispa. Botepi rispankum chay tutaqa mana imaniraqtapas challwarqakuchu. 4Achikyamuqtam Jesus qochapa patanpi sayachkarqa, discipulonkunañataqmi mana yacharqakuchu Jesus kasqanta. 5Jesusmi nirqa: —Qarikuna ¿manachu challwa hapisqaykichik kan? —nispa. Paykunañataqmi nirqaku: —Manam kanchu —nispanku. 6Chaymi Jesus nirqa: —Botepa alleqnin lawman mallaykichikta wischuychik hinaspaqa hapinkichikmi. Nisqanta hina ruraspankum manaña malla chutayta atirqakuñachu achkallaña challwa kasqanrayku. 7Jesuspa kuyasqan discipulonñataqmi Pedroman nirqa: —Payqa Señormi —nispa. Simon Pedroñataqmi Señor kasqanta yacharuspan mana pachayoq kasqanrayku huknin pachanta hinakuykuspan yakuman pawakaykamurqa. 8Wakiqnin discipulonkunañataqmi botewan yakupa patanman chayamurqaku challwata mallapi aysamuspanku, yakupa patanmanqa karqa yaqa huk cuadrallañam. 9Qochapa patanman chayaramuspankum tarirurqaku nina sansata, chaypa hawanpiñataq challwatawan tantata. 10Jesusmi nirqa: —Challwa hapimusqaykichikta apamuychik —nispa. 11Simon Pedrom boteman yaykuspa qochapa patanman mallata chutamurqa hunta challwayoqta, chaymi karqa pachak pichqa chunkan kimsayoq hatun challwakuna, achkallaña challwa kachkaspapas manam mallataqa llikirurqachu. 12Jesusmi nirqa: —Hamuychik mikusunchik —nispa. Manataqmi mayqan discipulonpas atirqachu: “¿Qamqa pitaq kanki?” niyta. Yacharqakum payqa Señorpuni kasqanta. 13Jesusmi asuykuspa qoykarirqa tantatawan challwata. 14Kaywanqa kimsakamañam Jesusqa discipulonkunaman rikurirqa wañusqanmanta kawsarimuspan. 15Mikuruptinkuñam Simon Pedrota Jesus tapurqa: —Juanpa churin Simon ¿paykunamanta mastachu kuyawanki? —nispa. Pedroñataqmi nirqa: —Arí Señor, qanmi yachanki kuyasqayta —nispa. Chaymi Jesus nirqa: —Chaynaqa ovejachaykunatayá michiy —nispa. 16Huktawanmi tapurqa: —Juanpa churin Simon ¿kuyawankichu? —nispa. Pedroñataqmi nirqa: —Arí Señor, qanmi yachanki kuyasqayta —nispa. Chaymi Jesus nirqa: —Chaynaqa ovejaykunatayá nanachikuy —nispa. 17Kimsakamaña tapuspanmi nirqa: —Juanpa churin Simon ¿kuyawankichum? —nispa. Pedroñataqmi llakikururqa kimsa kutikamaña “Kuyawankichu” nispa tapuptin, chaymi nirqa: —Señor, qamqa tukuy imatam yachanki, yachankim kuyasqaytapas. Chaymi Jesus nirqa: —Chaynaqa ovejaykunatayá michiy. 18Cheqaptapunim niki, mozoraq kaspaykiqa weqawnikita watakuykuspam riq kanki munasqaykiman, yuyaqña kaptikim ichaqa hukña watasunki rikraykita hoqariptiki hinaspam pusasunki mana riy munasqaykikunaman. 19Chaynata nispanmi Jesus entiendechirqa cruzpi wañuspa Pedroqa Diosta alabananmanta, paytam nirqa: —Qatiway —nispa. 20Pedrom qepanta qawarispan rikururqa Jesuspa kuyasqan discipulon qatimuchkaqta. Paymi Pascuapi cenaptinku waqtanpi kaspa tapurqa: “Señorlláy ¿mayqantaq traicionasunki?” nispa. 21Payta rikuruspanmi Jesusta Pedro tapurqa: —Señor, paytaqa ¿imataq sucedenqa? —nispa. 22Chaymi Jesusñataq nirqa: —Munaptiyqa payqa kawsanmanmi kutimunaykamapas ¿imataq qamtaqa qokusunki? Qatiway —nispa. 23Chaymi iñiqkuna ukupi noticia karqa: “Chay discipuloqa manas wañunqachu” nispanku. Jesusqa nichkarqa manam mana wañunanmantachu, payqa nirqa: “Munaptiyqa payqa kawsanmanmi kutimunaykamapas ¿imataq qamtaqa qokusunki?” nispam. 24Chay discipulopunim kaykunata willakuchkan hinaspam qellqachkan. Chaymi yachanchik tukuy nisqanqa cheqap kasqanta. 25Achkallañam kachkan Jesuspa tukuy ima rurasqankunaqa, sichu sapakamamanta qellqaptinkuqa piensasqayman hinaqa manachá kay pachapas haypanmanchu llapa libro churanapaq.
Copyright
Learn More

robotstxt: allowed

filter: keep


text:
1Profeta Hageowan Iddoq churin profeta Zacariaspiwanmi Judapi tiyaq Jerusalenpi tiyaq judío runakunaman Israelpa Diosnin Señorpa sutinpi willarqanku. 2Chaymi Salatielpa churin Zorobabelqa, Josadacpa churin Jesuapiwan wakmanta Jerusalenpi Diospa wasin llank'ayta qallarirqanku, Diospa profetankunapas llank'aysillarqantaq. 3Ichaqa Eufrates mayu inti haykuy lado hap'iypi kamachikuq Tatnai, Setar-boznai, llank'aq-masinkunapiwanmi kaqrato paykunaman rispa nirqanku: –¿Pin qankunata kamachirqasunkichis kay wasita sayarichispa tukunaykichispaq? 4¿Iman sutin kay sayarichiq runakunaq? nispa. 5Ichaqa Diosmi waqaycharqan judío umalli runakunata, chaymi kamachikuqkunaqa llank'ayta mana hark'arqankuchu, rey Darioman willaspanku paymanta cartata chaskinankukama. 6Rey Darioman qelqaqkunan kaykuna: Eufrates mayu inti haykuy lado hap'iypi kamachikuq Tatnai, Setar-boznai, chay hap'iypi kamachikuq-masinkunapiwan. 7Chay qelqasqanku cartan kay hina karqan: Reyniyku, tukuypin allillan kanaykita munayku. 8Kunanmi reyníy, willamuykiku, Judea hap'iytan rirqayku hatun Dios yupaychana wasita, hinaspan rikumurqayku hatun thupasqa rumikunawan Dios yupaychana wasita perqashaqta. Judío runakunan perqata kurkuwan chakashankuña, usqhayllan llank'ashanku, allintataqmi usachishankupas. 9Umalli runakunatataq tapurqayku: –¿Pin kamachirqasunkichis kay wasita sayarichispa tukunaykichispaq? nispa. 10Tapullarqaykutaq umalli runakunaq sutintapas qelqanaykupaq, hinaspa qanman willamunaykupaq. 11Hinan paykunaqa kutichiwarqanku: –Ñoqaykuqa Hanaq Pacha Kay Pacha Diospa kamachinkunan kayku, askha watakunañan Israelpa hatun reynin kay wasita sayarichispa tukuchisqa, chaytan wakmanta sayarichishayku. 12Ñawpa taytayku Hanaq Pacha Diosta phiñachiqtinmi, Babilonia suyu rey Caldea runa Nabucodonosorman hap'iykachirqan, chaymi reyqa kay wasita thunirqan, runakunatataq Babiloniaman presota aparqan. 13Chaywanpas Babilonia rey Ciroqa ñawpaq wata kamachikushaspan, huk kamachikuyta unancharqan Diospa wasin wakmanta sayarichisqa kananpaq. 14Nabucodonosormi Jerusalenpi Diospa wasinmanta qorimanta qolqemanta serviciokunata horqospa, Babiloniapi yupaychana wasiman churasqa. Chaykunatan rey Ciroqa horqochimurqan, hinaspan Sesbasar sutiyoq runaman hap'ichirqan. Paytan churarqan kamachikuq kananpaq. 15Rey Ciron Sesbasarta nirqan: –Kay serviciokunata Jerusalenpi kashaq yupaychana wasiman apay, hinaspa Diospa wasin ñawpaq kasqan cheqaspi wakmanta sayarichimuy, nispa. 16Chaymi Sesbasarqa Jerusalenman hamuspa Dios yupaychana wasi teqsita churaykurqan, chaymantapachan llank'ashayku ichaqa manaraqmi tukuykuraqchu, nispanku. 17Chhaynaqa, reyniyku, munawaqtaq chayqa, kamachiy reypa qelqa k'uyu waqaychanan wasita maskhanankupaq cheqaqpunichus rey Ciro, Dios yupaychana wasita Jerusalenpi sayarichinankupaq kamachisqa chayta yachanaykipaq, chaymantataq imachus yuyaykusqaykita willamuwayku, nispa.
Copyright
Learn More


text:
1Chaykuna qhepatataq Moab runakuna, Amón runakuna, wakin Meún runakunapiwan huñuykusqa Josafat contra maqanakuq hamurqanku. 2Hinan wakin runakuna Josafatman willaq hamurqanku: Askha soldadokunan qan contra hamushan Kachi Qocha chimpa Edom suyumanta, Hazezon-tamar nisqa En-gadi cheqaspiñan kashanku, nispa. 3Chaymi Josafatqa sinchita mancharikuspa Señor Diosmanta mañakuyta yuyaykurqan, hinaspan Judapi llapan runakunata ayunanankupaq kamachirqan. 4Hinan Judá suyuntinpi llapa llaqtakunamanta Jerusalenman hamuspa huñukurqanku Señor Diosmanta mañakunankupaq. 5Josafat-taq Señor Dios yupaychana wasi mosoq patio qhawaypi llapan runakuna huñuykusqa qayllapi sayaykuspa mañakurqan: 6Ñawpa taytaykuq Diosnin Señorniyku, qanqa hanaq pachapi Diosmi kanki, tukuy kay pachapi suyukunatan kamachinki. Qanqa atiyniyoq kallpasapan kanki, manataq pipas tupapakusunkichu. 7Diosniyku, qanqa kay suyupi tiyaq runakunata Israel llaqtaykiq ñawpaqenmanta wikch'uspan, amigoyki Abrahampa mirayninman kay suyuta wiñaypaq qorqanki. 8Chaymi paykunaqa kay suyupi tiyasqaku, hinaspa huk wasita qanpaq sayarichispa nisqasunkiku: 9Ima mana allinpas ñoqayku ukhupi kanman onqoypas, yarqaypas, awqa-tinkuypas, ñak'ariypas chayqa, kay yupaychana wasiq ñawpaqenpi qanman qayllaykamusqaykiku, chaypi qan kashasqaykirayku. Ñak'ariypi muchushaspataq waqyakamusqaykiku, hinan qanqa uyariwankiku qespichiwankiku, nispanku. 10Señor Diosníy, qanqa manan munasqankichu Egipto suyumanta Israel llaqtayki lloqsimushaqtin Amón suyuman, Moab suyuman Seir orqo-orqomanpas haykunankuta, aswanpas kamachisqanki wakninta muyurinankupaqmi, ahinapi paykunata mana wañuchinankupaq. 11Kunanqa qhawariyyá kay hina kutichishawasqankuta. Paykunaqa hap'ikapunaykupaq qowasqaykiku hallp'amanta wikch'uwanankupaqmi hamushanku. 12Diosnillayku, valekuykikun kay ruwasqankuta chaninchanaykipaq. Ñoqaykuqqa manan kallpayku kanchu, chay sinchi askha soldadokunawan tupanaykupaq. Paykunan ñoqayku contra hamun, manan imanayta atiykuchu, ichaqa qanllamanmi hap'ipakuykiku, nispa. 13Llapan Judá runakunan warmintin erqekunantin churikunantin ususikunantin Señor Diospa ñawpaqenpi sayasharqanku. 14Chay huñukuypin kasharqan huk Leví runa, Asafpa mirayninmanta Zacariaspa churin Jahaziel, paypa ñawpa taytankunan karqan Benaías, Jeiel, Mataniaspiwan. Paymanmi Señor Diospa Espiritun hunt'aykurqan, 15hinan nirqan: –Uyariychis Judá suyu llapan runakuna, Jerusalén llaqtapi tiyaq runakuna, qanpas rey Josafat uyariy. Señor Diosmi nin: Ama manchakuychischu, amataq pisi kallpayaychischu chay askha runakuna hawa, manan qankunachu maqanakunkichis, aswanpas ñoqan maqanakusaq. 16Paqarin paykuna contra riychis. Paykunan Sis Q'asata wichamunqaku, hinan Jeruel ch'inneq qaylla wayq'o tukukuypi tupankichis. 17Qankunaqa manan maqanakunkichischu. Ama maymanpas puririspa kikinpi allinta sayaykunkichis, hinaspa rikunkichis imaynatachus ñoqa qankunata qespichisqaykichis chayta. Chay hinaqa, Judá runakuna, Jerusalén runakunapas, ama manchakuychischu, amataq pisi kallpayaychispaschu, paykuna contra paqarin riychis, ñoqan qankunawan kashani, nispa. 18Hinan Josafatqa pampakama k'umuykukurqan, chaymantataq llapan Judá runakunapas, Señor Diospa ñawpaqenpi pampakama k'umuykukuspanku payta yupaycharqanku. 19Cohatpa miraynin, Corepa miraynin Leví runakunataq sayarispanku Israelpa Diosnin Señorta kunkayoqta yupaycharqanku. 20Qhepantin p'unchaytaq tutallamanta Tecoa ch'inneqman lloqsirqanku. Lloqsishaqtinkutaq Josafatqa sayaykuspa nirqan: –Uyariwaychis Judá runakuna Jerusalenpi tiyaq runakuna: Diosninchis Señor Diosman hap'ipakuychis, paymi waqaychasunkichis. Iñiychis profetankunaq rimasqanpi, atipankichismi, nispa. 21Chaymantataq llapan runakunawan rimanakuspaña wakin takiqkunata ch'uya p'achawan p'achasqata churarqan, soldadokunaq ñawpaqenta rispa Señor Diosta takispa yupaychanankupaq: Señor Diosman graciasta qoychis, munakuyninqa wiñaypaqmi, nispa. 22Takiyta, yupaychayta qallariqtinkutaq, Judá contra hamuq Amón soldadokunaman, Moab soldadokunaman, Seir orqo-orqo soldadokunaman ima kikin Señor Diospuni phawaykurqan, chaymi paykuna atipasqa karqanku. 23Moab soldadokunawan Amón soldadokunapiwanmi Seir orqo-orqo soldadokuna contra sayarirqanku wañuchispa ch'usaqyachinankupaq, chaymantataq Seir orqo-orqo soldadokunata llapanta wañuchiyta tukuspa, sapanka soldadomasintin paykunapura wañuchinakurqanku. 24Judá soldadokunataq ch'inneq urayta qhawarina cheqasman chayaspa, ancha askha soldadokunata qhawarirqanku, ichaqa pampapi wañusqa wikch'u-wikch'utan rikurqanku. Manan ch'ullapas kawsashaq ayqesqachu. 25Chaymi Josafatqa soldadonkunapiwan llat'anaq phawarirqanku, hinaspan tarirqanku askha uywakunata, mikhuykunata, p'achakunata, sumaq illakunatawan. Sinchi askhan karqan mana apay atiyraq, chaymi kinsa p'unchay huñurqanku. 26Tawakaq p'unchaypitaq Beraca wayq'opi huñukuspanku, Señor Diosta samincharqanku, chaymi chay cheqastaqa sutichapurqanku “Beraca Wayq'o” nispa. 27Chaymantataq llapa Judá runakuna Jerusalén llaqta runakunapas Josafatpa umallisqan Jerusalenman ancha kusisqa kutipurqanku, awqankumanta qespichispa Señor Dios paykunata kusichisqanrayku. 28Jerusalenman chayaspataq Señor Dios yupaychana wasita rirqanku, arpata, tawtinkuta, cornetatawan tocaspanku. 29Israelpa awqankunawan Señor Diospa maqanakusqanta uyarispataq llapa suyu reykunaqa Señor Diosta manchakurqanku. 30Josafatpa kamachikusqan suyupiqa thak-nisqan kawsarqanku, Diosnin tukuy qorpankunawan sumaqta kawsachisqanrayku. 31Josafatqa Judá suyupi kamachikuyta qallarirqan kinsa chunka phisqayoq watayoq kashaspanmi, kamachikurqantaq Jerusalenmanta iskay chunka phisqayoq watata. Mamanqa Silhiq ususinmi karqan, Azuba sutiyoq. 32Josafatqa taytan Asaq kawsasqanta hinan kawsarqan, Señor Diospa munayninman hinataq chaninta ruwarqan. 33Chaywanpas wak'a dios yupaychana cheqaskunaqa manan thunisqachu karqan, Judá runakunapas manataq ñawpa taytankuq Diosninta tukuy sonqochu servirqanku. 34Josafatpa wakin ruwasqankunaqa qallariypas tukukuypas Hananiq churin Jehupa Willakuynin Qelqapi qelqasqan kashan. Chaykunan Israel Reykunaq Willakuynin Qelqawan huñusqa karqan. 35Chaykuna qhepatataq Judá rey Josafatqa Israel rey Ocoziaswan rimanakurqanku. Ocoziasqa millay mana chanin ruwaqmi karqan. 36Rimanakurqankutaq lamar-qochanta Tarsisman puriq barcokunata ruwanankupaq. Ezión-geberpin chay barcokunataqa ruwarqanku. 37Hinan Maseramanta Dodavaq churin Eliezerqa Josafat contra profetizarqan: Ocoziaswan sumaqta rimanakusqayki hawan, Señor Diosqa ruwasqaykikunata thuninqa, nispa. Hinan chay barco ruwasqanku p'akikapurqan, manataq lamar-qochanta ripurqankuchu.
Copyright
Learn More


text:
1Boozmi llaqta haykunapi huñukuna cheqasman wicharqan, hinaspan chaypi tiyaykurqan. Hinan pimantachus Boozpa rimasqan hunt'ay atiq familiaqa chay rato pasasharqan, chaymi Boozqa waqyarirqan: –Taytáy, hamuy, tiyaykuy, nispa. Paytaq asuykuspa tiyaykurqan. 2Chaymi Boozqa kurak runakunamanta chunka runata waqyarirqan paywan tiyaykunankupaq. Paykuna tiyaykuqtinkutaq 3Boozqa chay hunt'ay atiq familian runata nirqan: –Moab suyumanta kutimuq Noemí warmi vendeyta munashan ayllunchis Elimelecpa hap'isqan chakrata. 4Ñoqataq qanman willaykunaypaq yuyaykurqani, qantaqchus chakrata rantiyta munanki chayqa, kay kurak runakunaq qayllanpi chayta rantiy. Manataqchus munanki chayqa, sut'inta rimariy. Qanmi rantiyta atinki, aswan qaylla parienten kasqaykirayku, mana rantiyta munaqtiykin ichaqa ñoqaman rantina tupawanqa, nispa. Paytaq nirqan: –Ñoqan rantisaq, nispa. 5Hinaqtinmi Boozqa nirqan: –Chakrata Noemimanta rantispaykiqa wañuqpa warmin Moab suyu viuda Rutwanpas casarakullankitaqmi, ahinapin chakraqa wañuqpa viudanpa wawallanpaqpuni kashanqa, nispa. 6Paytaq kutichirqan: –Chhayna kaqtinqa wawaykunaq herencianchá pisiyanman, chayrayku qan rantikuy ñoqaq rantinaytaqa, manan ñoqaqa rantisaqchu, nispa. 7(Israelpiqa hallp'a rantinakuypas hallp'a cambiaypas unaymantañan huk ruway hina kasqa: ima rimanakusqatapas allintapuni sayachinapaqqa hukninmi usut'anta ch'utikuspa qharimasinman haywaq. Chaymi Israelpi sut'i rimasqa señal kaq). 8Hinaspan chay familian qhariqa Boozta nirqan: –Qan rantikuy, nispa. Usut'anta ch'utikuspataq payman haywarqan. 9Hinan Boozqa kurak runakunata hukkunatawan nirqan: –Kay p'unchaymi testigoykuna kankichis, Elimelecpa kaqninkunata, Quelionpa Mahlonpa kaqninkunatapas Noemimanta rantisqaymanta. 10Hinallataq Mahlonpa viudan Moab suyu warmi Rutwan casarakunaymantapas. Chay hinapin hallp'aqa wañuqpa sutinwan sutichasqa wawallapaqpuni kanqa, hinallataq wañuqpa sutinqa ayllun ukhupipas llaqtanpipas mana chinkanqachu. Kay p'unchaymi testigoykuna kankichis, nispa. 11Kurak runakunataq hukkunapiwan nirqanku: –Testigon kayku, casarakunayki warmitaqa Raquelta hina, Leata hina Señor Dios ruwachun, paykunan Israel aylluta paqarichirqanku. Qantaq Efrata ayllupi ancha qhapaq kay, Belenpipas allin reqsisqa kay. 12Señor Diosmi chay sipaspi askha wawakunata qosunki, Farespa ayllun hina kananpaq. Tamarqa Judapaqmi Faresta wachakurqan, nispa. 13Boozmi Rutwan casarakurqan, hinaspan wasinman pusarqan. Paywantaq puñurqan, Señor Diostaq munarqan wiksallikunanta, chaymi qhari wawata wachakurqan. 14Hinan warmikunaqa Noemita nirqanku: –¡Señor Diosqa yupaychasqa kachun! Paymi uywaqniyki nietota kunan p'unchay qosunki, paypa sutin Israelpi ancha reqsisqa kachun. 15Qhachuniykin munakusunki, payqa qanpaq qanchis qhari wawamantapas aswanraqmi, chay wachakusqan wawan sonqochasunki, payaña kaqtiykipas uywasunki, nispa. 16Noemitaq wawata marq'arikuspa oqllaykurqan, wawaq uywaqentaq kapurqan. 17Wasimasin warmikunataq nirqanku: –Noemipaqmi wawa nacen, nispa. Suticharqankutaq: Obed, nispa. Paymi Isaipa taytan, Davidpa abuelon karqan. 18Kaymi Farespa mirayninkuna: Faresmi churiyarqan Hezronta, 19Hezrontaq churiyarqan Ramta, Ramtaq churiyarqan Aminadabta, 20Aminadabtaq churiyarqan Naasonta, Naasontaq churiyarqan Salmonta, 21Salmontaq churiyarqan Boozta, Booztaq churiyarqan Obedta, 22Obedtaq churiyarqan Isaita, Isaitaq churiyarqan Davidta.
Copyright
Learn More


text:
Johnny Cash
Johnny Cash sutiyuq runaqa (26 ñiqin hatun puquy killapi 1932 watapi paqarisqa Kingsland llaqtapi - 12 ñiqin tarpuy killapi 2003 watapi wañusqa Nashville llaqtapi) huk USA Hukllachasqa Amirika Suyukuna mama llaqtap aranway pukllaqmi.
Warmi: Vivian Liberto (1954-1967) / June Carter Cash (1968-2003)
Churinkuna: Rosanne, Kathy, Cindy, Tara, John Carter Cash.
Kaypipas qhaway[llamk'apuy | pukyuta llamk'apuy]
- Outlaw country
- Luther Perkins
- Bob Marley
- Joe Strummer
- Nick Cave
- Mick Harvey
- Bruce Springsteen
- Tom Petty
- Jeff Lynne
- Neil Diamond
- Soundgarden
- Sheryl Crow
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Johnny Cash.


text:
Challkuchimaq
Challkuchimaq sutiyuq runaqa huk inka awqaq pusaqsi karqan.
Rumiñawi, Kiskis sutiyuq awqaq pusaqkunawan Atawallpap kimsantin hatun pusaqninpuras karqan. 1532 watapis Kipaypan ñiqpi maqanakupi Waskartas atispa hap'ispa Rumiñawiwan, Kiskiswan awqaqninkunata Qusqumansi pusqarqan.
Ispañulkuna Atawallpata hap'irqaptin, 1533 watapis Kashamarkaman rirqan yanapanapaq. Ispañulkunataq paytapas hap'ispa nanachispa wañuchirqansi.
Willay pukyukuna[llamk'apuy | pukyuta llamk'apuy]
- Angles Vargas, Víctor (1998). Historia del Cusco incaico. Tercera edición, Lima: Industrial gráfica S.A., Chavín 45.


text:
1Yu'naak hermano, inqapahqaaj taq reje otob'il aweh, parub'ihnaal i QaJaaw Jesucristo, chi maakanaa' taq chik i k'acharik k'ahchi' taq kaat, je' rukab' i xponik qak'uhtaaj taq aweh, reh chi neemponik chuwach i Dios taq ak'achariik. 2Re' taq i hat aweht'al taq chik i xat ponik taq qatijej wii' ruuk' i rajaawriik i QaJaaw Jesucristo. 3Re' iraaj i Dios taq awuuk' re' chi naa taq aak'achariik pan santohiil, eh chi maa a'n taq chik aweh i k'oyomal. 4Eh re' ju'jun chi aj nimaneel choloq k'acharik parukorkiil ruuk' i rehk'een pan santohiil, eh chuk'ax wo' chi korik. 5Eh marukapaaj rub'aan i yiib' wach na'ojb'al chinaah i rehk'een je' rukab' inki a'n i tinamit ma' keht'al ta wach Dios. 6Ma' ta naq awach taq aweh i neerub'an i jot'ooj oon neeruk'at rooq i ruhermano, ruum awach imb'anik reh taqe re', re' QaJaaw Jesucristo naa ruye'wiik reh pa runimaal tojb'al mahk, je' wo' rukab' i qaq'orom taq chaaweh. 7Re' Dios ma' xusik' ta cho qawach reh i rub'anariik i ch'uwa' wach na'ojb'al. Xusik' la' cho qawach chi k'acharik pan santohiil. 8Eh awach i ma' imponik ta panaq'wach i k'uhb'aal wili, ma' re' tee hoj ma' qohponik ta panaq'wach. Re' la' i Dios ma' imponik ta panaq'wach, re' i xye'wik qeh i ruSantolaj Uxlab'al. 9Hermano, chi riij i k'axaj iib' taq naa a'nam chawach, ma' kota chik ruman chi neenutz'ihb'aaj taq reje aweh, ruum re' Dios ruk'uhtaam wo' taq chik chaaweh nik' wach ruk'axariik taq awiib' naa a'nam chawach. 10Ma' xta reet chi je' re' kik'axariik taq i na a'n chu'nchel hermano wilkeeb' paruyuq'ul i Macedonia. Xa re' la', inqapahqaaj taq reje otob'il aweh, chi xiik' ta naq chik naah i k'axooj taq neena a'n. 11Chachop taq ak'ux chi k'acharik pansuqkiil k'uxliis. Eh xa re' taq cha a'n i ajwaal wach taq cha weh. Eh mo'-oq ahl taq aawooq aq'ab' chi kamanik je' rukab' i qaq'orom taq chaaweh. 12Chi je' re', ma' tokoom ta taq neenk'uxlanik aweh, eh nee taq ti ponik panaq'kiwach i komajaa' inkinimaj i Dios. 13Hermano, re' hoj inqaaj chi nee taq inanab'eej chib'ih jariik imb'aan kuuk' kamnaq. Reh chi ma' nee ta taq intib'ik ak'ux chikiij je' rukab' inkik'ul i ma' re' ta taqe aj nimaneel ma' xta ch'iklik reje wii' kik'ux. 14Re' hoj inqanimaj chi re' Jesucristo xkimik, eh xwukteesjik wo' chik cho chi k'achlik wach, je' wo' re' noq inqanimaj chi re' Dios parub'ihnaal i Jesucristo naa ruksam taqe chaloq chi k'achlik kiwach xinimanik reh. 15Ruum i wili, inqaq'or taq reje awee hat i ruq'orom i QaJaaw Jesucristo chi re' hoj, i qohnimanik ree reh i ko k'achalkooj na' k'oloq cho ruka'peech i QaJaaw Jesucristo, ma' peet tee hoj naa qak'amariik johtoq chikiwach taqe kamnaq re' re'. 16Ruum noq naa ruqajiik chaloq i QaJaaw Jesucristo pan taxaaj, kow naa rub'anam chee taaq'anik, i Dios ruuk' chii' i k'amal b'eeh √°njel. Eh kow naa ruq'ajb'aniik chee rutuun i Dios, eh re' xikimik chi k'ahchi' kinimam i QaJaaw Jesucristo peet naa kukteesjiik chaloq chi k'achlik kiwach. 17Chi riij i re', i ko hoj k'achalkooj na' ponoq i q'iij re' re' hoj junk'amariik naa rub'aan johtoq kuuk' i keh nah suutz' chuk'ulariik i QaJaaw Jesucristo panteew. Eh naaqojiik wih-oq ruuk' i QaJaaw pan taxaaj chi juneliik. 18Je' re' noq, chayeew taq rukowiil ak'ux chawach ruuk' taqe q'orik wili maatib'isaj taq ak'ux.
Copyright
Learn More


text:
Hebreos 13Mushuj Testamento Diospaj Shimi (MTDS)
Tucui crijcuna Dios cushicunata causaichij
13 Caishujhuan chaishujhuan c'uyanacunataca, amataj saquichijchu. 2 Huasiman shamujcunata chasquinataca, amataj cungaringuichijchu. Maijancunaca huasipi alli chasquishpaca, pi cashcata mana yachashpa, angelcunatamari chasquishcacuna. 3 Preźu tiyacujcunatapish paicunahuan tandalla tiyacuj shina llaquinguichij. Macashpa llaquichishcacunamantapish, cancunapaj aichapi chai llaquita apashca shina nanaringuichij.
4 Caźarashpa causanataca, tucuicunallataj mai sumaj alli nishpa, jahuaman churanguichij. Ama shujtajhuan chayarinacushpa mapayanguichijchu. Manaraj caźarashpa chayarijcunatapish, caźarashca jahua huainayacuntapish Taita Diosmi llaquichinga.
5 Chaimanta ama ashtahuan ashtahuan charinallata munaichijchu. Cunan imata charishcacunallahuan cushi caichijlla. Diosca:
«Cantaca mana cungarishachu,
mana saquishachu» nishcamari.
6 Chaimanta ñucanchijca, Diospi shunguta churashpami:
«Mandaj Diosca, ñucata ayudajmi.
¿Pitaj ñucataca imata rurangari?» nina canchij.
7 Cancunaman Diospaj Shimita yachachij michijcunata yuyarichij. Paicuna ima shina causashcata yuyarishpa, cancunapish Jesucristotaca paicuna shina catichij. 8 Jesucristoca sarunpish, cunanpish, huiñaitapish Paillatajmari.
9 Cancunaman ima mana yachashca shujtajta yachachijpica, chaitaca ama catichijchu. ‘Caita micunami alli, chaita micunaca mana allichu’ nishcata yuyanapaj randica, mana c'uyaipajta Dios c'uyashcata ñucanchij shungupi ashtahuan chai yuyailla canamari alli. Chashna imalla micuna cashcata yachachishcata catijcunaca manapish ima allita japishcacunachu.
10 Ñucanchijca, Diosman cushpa rupachina shuj altartamari charinchij. Chai altarmantaca, Diospaj Carpa huasipi Diosta servij curacunaca, mana micui tucuncunachu. 11 Curacunata mandaj curallami, Diospajlla ashtahuan ch'icanchishca ucumanca, animalcunapaj yahuarta juchamanta Diosman cungapaj apan. Animalcunapaj aichataca, Carpa huasimanta llujshichishpa canllamanmi rupachincuna. 12 Chashnallatajmari Jesuspish, Pai jichashca yahuarhuan tucuicunata ima juchachina illajta rurangapajca, pueblomanta canllaman llaquita apashpa huañurca. 13 Shinashpaca ñucanchijpish, Jesús shinallataj pueblomanta canllaman llujshishpa, pinganayaj llaquita Pai apashca shinallataj apashunchijlla. 14 Huiñaita mana chingarina pueblotaca, caipica mana charinchijchu. Ashtahuanpish shamuj punllapi ricurina pueblotami, chai yuyai mashcacunchij.
15 Chaimantami, Jesucristomanta Taita Diostaca, ‘Allimari cangui’ nicunalla canchij. Taita Diosman animalta cushpa huañuchina shinaca, shimihuan Diosta ‘Allimari cangui’ ninami. 16 Shinallataj pipaj ima allita ruranatapish, caishuj chaishuj caranacunatapish amataj cungaringuichijchu. Diosman animalta cushpa huañuchij shina chashna rurajpimi, Taita Diosca cushicun.
17 Cancunata michijcunata caźuichij. Paicunaca, cancunapaj almata cuidana yuyaillami purincuna. Chaita rurashcamantaca, Diosman ricuchina cashcata yachashpami, chai yuyai purincuna. Chaita paicuna llaquilla shunguhuan ruranapaj randica, cushicushpa rurachun paicunahuan alli caichij. Paicuna imatapish llaquilla rurajpica, cancunaca ima allita mana japinguichijchu.
18 Tucui imapish alli llujshichun, allita pushana yuyaihuanmi canchij. Chaimanta ñucanchijmantaca, Diosta mañapaichij. 19 Shinallataj ñucata cancunapajman Dios utca tigrachishpa pushachun nishpapishmi, ashtahuanca Diostaca mañapaichij nini.
20 Sumaj causaita cuj Taita Diosmi, ñucanchij Apu Jesucristotaca, huañushcacunapaj chaupimanta causachirca. Jesucristoca, Dios huiñaipaj ruranata ari nishcata pajtachishpami, Paipaj yahuarta jicharca. Chaimantami Paipaj ovejacunata Jatun Michij tucurca. 21 Cancunataca, Taita Diosllataj tucui imatapish Pai munashca shina allita rurajcuna canata yachachichun. Shinallataj Jesucristomantaca tucui ñucanchijllatataj, Pai munashca shinata rurachichun. Pai Jesucristolla huiñai huiñaita sumajyachishca cachun. Chashna cachun.
22 Ashallatami cancunata cunashpa quillcani. Tucuicunallataj chaitaca, sumajta uyapaichij.
23 Ñami ñucanchij huauqui Timoteotaca, preźumanta cacharirca. Pai utca caiman shamujpica, paihuanmi cancunata ricunaman shamusha.
24 Cancunata tucui michijcunatapish, tucui Diospajlla cajcunatapish “ ‘¿Allillachu canguichij?’ ninmi” nipaichij. Italiapi causacuj crijcunapish ‘¿Allillachu canguichij?’ ninmi.
25 Diosca, tucui cancunaman Paipaj jatun c'uyaita cushca cachun. Chashna cachun.


text:
1Chalapacü-masïcuna, camachicuyta sumäta lisïcunactam limapaycälic. ¿Nunaca camachicuypa maquinćhu cawsaśhanchiccamallam cayanchic icha manachun? 2Má, jucnin camachicuyninchicćhümari niyan walmica wayapan cawsaśhancamá payllawan caycunanpä. Wayapan wañucuptinmi ichá chay chalaläśhan camachicuypi libriña. 3Sïchuśh wayapan cawsayaptinlä juc wayapawan cayaptin'a mansibacuyanmi. Ñatac wayapan wañucuptin'a libriñam munaśhanwan yapacunanpä; jucwan yapaculpis manañamari mansibacuyanchu. 4Chaynümi lluywanpis, chalapacü-masïcuna. Salbacü Jesuspa aychanwanmari amcuna camachicuypä wañuśha-yupayña cayalcanqui. Chaymi canan'a śhalcamücäpäña caycälinqui, Tayta Diospa allin wayuycunacta wayuycunanchicpä. 5Ñatac unaymi aychanchicpa munaynin maquinćhu cachimälanchic. Camachicuycäpis mana allin munayninchictam talcachï cala. Jinaptinmi wañuyllapäña wayuyculanchic. 6Ñatac canan'a chay camachicuypa maquinćhu ćhänalächimäśhanchicpá wañüśhanüña caśhanchicpam libriña cayanchic. Chaymi manaña unay camachicuywanñachu Tayta Diosta sirbiycunchic, sinu'a muśhü cämannüña, Ispiritunpa munayninmannüñamari. 7Chayurá ¿“Camachicuyca mana allinmi” niyäśhunchun, imatá? ¡Manamá! Camachicuyca juchayu caśhallätam tantiaycachimäla. Sïchuśh camachicuy “Ama munapayaychu” mana nimaptin'a manaćh munapayta lisïmanchu cala. 8Ñatac camachicuy nishancunacta juchaca chalacuyculmi śhun'üćhu imaymana mana allin munaycunacta śhalcachimula. Camachicuyca mana captin'a juchaca wañüśha-yupayćha canman. 9Chaymi camachicuyta manalä lisil'a allin cawsayniyu cayculá. Ñatac camachicuy ćhämuptin'a śhun'üpi juchaca cawsamuyta allacuycuptinmi wañülá. 10Chaynu cawsayta uycamänanpä alcaycuśhäcämi ichá wañuyman ćhächimäñä. 11Nishacnüpis juchaca camachicuyta chalacuyculmi pantaycachil wañuyman ćhächiman. 12Ñatac quiquin camachicuycá sumä chuyam, allinmi, tincüllanmanmi. 13Chayurá ¿wañuycäman allincächun ćhächiman? ¡Manamá! Ñatac rasunpa maynu-maynu juchaca caśhanta camalachicunanpä allincäta chalacuyculmi wañuycäman ćhächimäla. Caynu camachicuypam maynu sumä mana allin caśhanta juchaca camalachicula. 14Yaćhanchicmi camachicuyca Diospa Ispiritun cüsacunapi caśhanta. Ñatac ya'a aychayu tulluyülla cayalmi juchap uyway nunan canäpä lanticüśha cacuñá. 15Chaymi caycunacta lulaśhäpi rasunpa mana tantiayta atipächu. Allin lulayta munalpis ćhïnipäśhá mana allincunällactam lulayta jicutayá. 16Chaynu mana munaśhäcäta lulayapti'a tantiachiman camachicuy allin caśhanta awnishätam. 17Cay lulaycunacta manam quiquilläpïñachu lulayá. Sinu'a ya'aćhu cä jucham mana allin lulaycunaman jitaycalläman. 18Yaćhämari ya'aćhu ima allinllapis mana caycuśhanta. Allincäta lulaycuypi maynu wañupaculpis manamá atipächu. 19Cay allin lulay munaśhäta lulanäpïtá, mana lulay munaśhá mana allincätam jinalla lulayá. 20Chaynu mana munaśhäta lulayapti'a manañam quiquïchu lulayá, sinu'a cay aychäćhu cä juchäñam. 21Caynu allincäta lulayta munayalpis mana allincälla ya'aćhu cayaptin'a tantiachiman juc licchä camachicuy ya'acta lulachimäśhantam. 22Rasunpa Tayta Diospa camachicuyninta llapan śhun'üwanmari cuyá; 23aychäñatacmi ichá chay juc camachishacta aticuyan. Cay camachicuymari aychäćhu gïrranacun tantiaynïćhu allin camachicuy caśhanta tantiaśhäcäwan. Jinalmi juchaman puśhamä aychäćhu camachicuyca ćhänalächiman. 24¡Imalä bïdá can'a! Cay aychá wañuypä unanchaycuśhanpïta ¿mayanćha julaycallämanman? 25¡Tayta Diosllamari Duyñunchic Jesuspa! ¡Payta sulpay callächun! Má, ash limayllaćhu niycuśhayqui: Tayta Diospa camachicuyninpa uywayninmi tantiaynïćhu'a caycú; aychäñatacmi ichá juchap camachicuyninpa uywaynin caycun.
Copyright
Learn More


text:
1Jesucristuman yäracuptiquimi pay yanapaycäshunqui shacyätsinacur yanapanacur cawanayquipag. Tsaynogpis Santu Espiritumi gamcunawan caycan wamayänacur cuyanacur cawapäcunayquipag. 2Tsaynog caycaptenga tsay yarpayla cashpayqui imaypis cuyanacur cawapäcuy. Tsaynog cuyanacushgayquita musyarmi noga cushicushagpag. 3Yäracog mayintsita ama chiquiytsu ni imapitapis yachag-tucuytsu. Ama pitapis jamurpaytsu: “Nogaga paypita más yachagmi cä” nishpayqui. Tsaypa trucanga tantyacäriy lapantsitapis Tayta Diosnintsi cuyamashgantsita. 4Quiquilayqui ali cawanayquipäga ama yarpachacäriytsu. Tsaypa trucanga yarpachacäriy yäracog mayintsipis ali cawananpag. 5Jesucristupis waquin runacuna ali cawananpag yarpachacushgannog gamcunapis yäracog mayintsi ali cawananpag yarpachacäriy. 6Jesucristoga Diosnintsi caycarpis manami ciëlulachötsu täcuyta munashga. 7Tsaypa trucanga cay patsaman shamushga runanog yurinanpag. Nircurnami lapanpag munayniyog caycarpis ashmaynog ricacorgan. 8Tayta Dios munashganta rurarmi jutsaynag caycarpis cruzcho wanushga. 9Tsaynog captinmi Tayta Diosnintsi payta churashga lapanpitapis más munayniyog cananpag. 10Tsaymi jana patsacho cagcuna, cay patsacho cagcuna y pamparagcunapis cawarircamur Jesucristupa naupanman gongurpacongapag. 11Nircurmi payta alabapäconga caynog nir: “¡Gamga lapanpagpis munayniyogmi caycanqui, Tayta!” Tsaynoglami Tayta Diostapis alabapäconga tsurin Jesucristuta cachamushganpita. 12Waugui-panicuna, tsaynog caycaptenga gamcunawan caycar yachatsishgäcunata cäsucushgayquinogla imaypis cäsucäriy. Payta cäsucur cawanayquipäga Tayta Diosnintsimi tantyaycätsishunqui y shacyaycätsishunqui. Tsaynog captinpis payta mana cäsucur cawaptiquega juzgashunquipagmi. Mana cäsucogcunata juzgananpag cashganta musyaycarga Tayta Diosnintsi munashgannog imaypis cawapäcuy. 14Mana jamurpänacuypa y mana rimanacuylapa imaypis ali cawapäcuy. 15Tsaynog cawaptiquega runacuna manami wasayquita rimapäcongatsu. Tayta Diosnintsipa wamrancuna caycarnaga ama cawapäcuytsu Diosta mana chasquicog runacuna cawashgannöga. Tsaypa trucanga Jesucristupa ali wilacuynin nishgannog imaypis cawapäcuy. Tsaynog cawarga tsacaycho atsqui atsicyashgannogmi gamcuna carcaycanqui. Tsaynogpami Jesucristo cutimuptin paypa naupancho gamcunawan tincur pasaypa cushicushagpag. Tsaycho tincushpantsimi musyashag Jesucristupa wilacuyninta alipag wilapashgäta. 17Autoridäcuna wanutsimänanpag captinpis nogaga manami laquicötsu. Tayta Diosnintsi munashgannog cawapäcunayquipag wilacushgäpita wanutsimaptinpis cushishgami wanushagpag. 18Ima pasamaptinpis ama laquicäriytsu. Tsaypa trucanga cushicäriy Tayta Diospa naupancho tincunantsipag cashganpita. 19Imanog captinpis musyämi mana wanutsimänanpag Señornintsi Jesucristo tsapaycämashganta. Tsaymi imanog caycashgayquitapis musyanäpag gamcuna cagman Timoteuta cachamushag. Gamcuna cagpita cutiycamur imanog carcaycashgayquitapis wilamaptinmi cushicushagpag. 20Manami pipis Timoteunöga gamcunata yanapashunayquipag yarpachacuycantsu. 21Waquincunaga Jesucristo munashganta rurananpa trucanga quiquincuna yarpashgalantami ruracuyta munapäcun. 22Gamcunapis musyapäcunquimi Tayta Dios munashgannog Timoteo ali cawashganta. Payga tsurënogmi ali yanapaycäman Jesucristupa ali wilacuyninta wilacunäpag. 23Tsaymi prësu cashgäpita yargamunäpag o mana yargamunäpag cashgantapis musyaycurna gamcuna cagman payta cachamushagpag. 24Tayta Diosnintsi yanapamaptenga nogapis gamcuna cagman watucunäpag shamushagmi. 25Wauguintsi Epafroditutapis gamcuna cagman cachamushagmi. Yanapamänanpag alipagmi payta cachaycalämushcanqui. Tayta Diosnintsipa soldädunnog cashpanmi imanog nacarpis yanapaycäman. 26Pay gueshyaptin laquicärishgayquita musyarmi cananga gamcuna cagman cutimuyta munaycan. 27Rasunpapis payga pasaypa antsami gueshyashga. Wanunanpagna caycaptinmi Tayta Diosnintsi cuyapashpan payta aliyätsishga. Wanuptenga nogapis pasaypami laquicöman cargan. 28Tsaymi paywan tincur cushicärinayquipag gamcuna cagman payta cachaycämö. Payta ricar cushicäriptiquimi nogapis gamcunapag manana laquicushagnatsu. 29Pay chämuptenga imalawanpis lapayqui yanapayculay. Waquin waugui-panicunatapis paynog yanapäcogcunataga ali chasquiyculay. 30Payga yanapamänanpag shamur pasaypa antsami chämushga. Tsaynog gueshyarmi cäsi wanushga.
Copyright
Learn More


text:
1Nätan cananga cartachru tapucarcämangaytam nipäcushay: Nogapitaga alim canman olgo runa juc warmiwan mana casaracuptinsi. 2Nätan mana casarasha capäcur gamcunaga purircayanqui warmin warminmi, olgon olgonmi. Chaynuy cawayaypitaga antis olgocunas capäcuchun warmiyogcama, jinaman warmicunas capäcuchun gowayogcama. 3Nätan warmiyog olgoga warminwan ruranancunataga ruranmanmi. Chaynuymi gowayog warmis gowanwan ruranancunataga ruranman. 4Chaura gowayog warmipa cuerpunga nä manam quiquinpachu, antis gowanpam. Chaynuytan warmiyog olgopa cuerpunsi nä mana quiquinpachu antis warminpam. 5Chauraga warmiquiwansi u gowaywansi “Manam munächu” mana ninacularmi ruranaycunacagtaga rurapäcunqui. Nätan imapitas Diosta manacurcänay raygo ishcayniqui rimanacusha carmi ichaga “Manam munächu” nirsi ninacurcanquiga, nätan chaynuyga rimanacurcanqui manam alä unaypagchu. Chaypitaga yapaymi rurapäcunayta rurapäcunqui. Mana amachacuyta atipapäcuptiquiga juc olgowansi u warmiwansi Asyagga juchäcarärichishunquimanmi. 6Chay lapanta nircayag manam chaynuy rurapäcunaypag Dios nimasha captinchu, antis quiquïpa tantiayläpitam 7Chaura nogapagga alim canman lapan olgocuna noganuy japalan capäcuptinsi, nätan Diosga lapanchitas tucuytam camarayämanchi, waquintam camarayan warmiyog cananpag, nätan waquintam japalan cacunanpag. 8Chaymi japalanrag cayagcunata, jinaman japatucusha warmicunata cay nishag: Alitam paycuna rurapäcunman noganuysi japalan cacurcarga. 9Nätan mana amachacuyta atipar warmiyograg u gowayograg cayta munagcunaga casarapäcuchun. Paycunapagga alim canga casaracurcaptin warmita munayälar u olgota munayälar japalan carcayanganpitaga. 10Nätan gowayog u warmiyog cagcunataga manam quiquiläpitachu nipäcug, antis Munayniyog Dios nimasha captinmi cay nircayag: Gowayog warmiga ama gowanpita raquicächunchu. 11Jina cayta gowanpita raquicarga cacuchun japalan, juc olgowan mana casarälar u gowayog cayta munarga chay gowanwan amistächun, jinaman casarasha olgosi ama wicapächunchu warminta. 12Nätan Jesusman mana yupachicug ishcaychashacunataga warmitas olgotas nipäcushay, manam Munayniyog Dios nimasha captinchu, antis quiquïlapitam: Waquinniquipa warmiquicuna cayan Jesusman mana yupachicugmi, jinar payga gampita mana raquicayta munanmanchu, chaura gamga amam chay warmiquipita raquicanquichu. 13Chaynuytan warmicunapas cayan gowancuna Jesusman mana yupachicug, jinar payga “Gamwanmi ima-ayga captinsi cawashag” nir mana raquicayta munanmanchu. Chauraga amam chay warmiga chay gowanpita raquicangachu. 14Nätan Jesusman mana yupachicug olgoga, warmin Jesusman yupachicunganpam Diospag nä raquisha cayan. Chaynuymi Jesusman mana yupachicug warmisi, gowan Jesusman yupachicunganpam Diospag nä raquisha cayan. Mana chaynuy captinga wamraycunas capäcunman juchasapapag ricashalaran Diospitas, antis cananga maygaysi Jesusman yupachicurcangaypam wamraycunas nä Diospag raquisha carcayan. 15Nätan Jesusman mana yupachicug warmis u olgos, Jesusman yupachicug gowanpita u warminpita raquicaylata munagga, jina raquicächun. Chaura Diosninchiga runanman muyuchipäcushuray manam cunchuyar cawapäcunapagchu, antis shumagla cawapäcunaypagmi. 16Chaura gamga Jesusman yupachicug warmi quizämi salvarunquimansi gowayta, u gamsi, Jesusman yupachicug olgo quizämi salvarunquimansi warmiquita. Chaymi gamcuna Jesusman yupachicugcunaga ama raquicapäcunquimanchu. 17Chaura gamcuna Jesusman yupachicugcunaga imata rurapäcunaypagsi Dios nipäcushungaynuymi, jinaman imanuysi capäcunaypag Munayniyog Dios camapäcushungaynuymi cawapäcunquiman, casarashas u japalaycunas. Chaynuymi nogaga yachrachï maychru chaychrüsi Jesusman yupachicug gotucagcunataga. 18Chaura Israel casta señalashata maygaytas Diosga paypa runan canaypag gayarushunquiman, chauraga chaynuy señalashala cacuy. Nätan maygaytas mana señalashata Diosga paypa runan canaypag gayarushunquiman, chauraga gamsi chaynuy mana señalashala cacuy. 19Chaura manam välinchu señalasha caysi u mana señalasha caysi. Antis väliyanga Dios mandamanganchicunata cäsucuymi. 20Chaura señalashatas u mana señalashatas Diosga paypa runan capäcunaypag gayapäcushungaynuy pachalan cacurcay. 21Chaura pitas rantisha cayaglata gayarushuptiquiga, chaynuy rantishala cacuy. Nätan rantishala mana canaypag timpu ayparamuptinga mana rantisha runa canaypag imas ruranaycunatam ruranquiman. 22Chaura pi rantisha runas Munayniyog Dios gayaptin paypa runanman muyurga, muyurun Diosla servig runamanmi. Chaynuytan mana rantisha runasi Munayniyog Dios gayaptin paypa runanman nä muyururga, muyurun paylata servig runaman. 23Nätan Diosga gamcunata, Jesús alisca cunchur wanunganpam Asyagpa maquinpita jorgorarcayäshunqui paylata servipäcunaypag. Chauraga ama runacunalata servicugmanga muyupäcuychu. 24Chaura Jesusman yupachicug-mayïcuna, imanuytan Diosga gayapäcushuray runan capäcunaypag, chaynuy pachalam cacurcay. 25Nätan cananga nipäcushay japalanran cayag jipashpitam, jinaman japalanrag cayag mözupitam. Cay nipäcunagtaga manam Munayniyog Dioschu nimasha, antis nipäcushay quiquïpa tantiaylapitam Munayniyog Diosninchi cuyapämälar yupachicuna runaman muyuchimasha captin. 26Chaura canan alisca juyu cunchuy wichanchru cawayashaga nogapitaga alim canman mözucagcuna jipashcagcuna japalan cacurcaptinsi. 27Chaura nä casarasha cayarga ama raquicaychu warmiquipita, jinaman japalayrag cayar ama ashiychu warmita. 28Nätan juc mözu casaracursi manam juchatachu ruran. Chaynuytan juc jipash casaracursi, manam juchatachu ruran. Nätan pisi canan alisca juyu cunchuy wichanchru casaracugga, laquisham cawapäcunga. Chaynuy cawapäcunayta mana munarmi nogaga japalayrag cayagcunata japalay cacurcay nircayag. 29Chaura Jesusman yupachicug-mayïcuna, chay niyangäta mas shumag tantiachipäcushay: Cananga nä ushanan junagmanmi nachrgarayanchi. Chaymi Jesús cutimunanta mana gongalar casarasha cagcuna cawapäcunman japalanrag cayagcunanuysi Dioslata servircayar. 30Wagagcunas cawapäcunman mana wagagnuymi. Cushisha cayagcunas cawapäcunman mana cushiragnuymi, imata rantigcunas cawapäcunman mana imatas charagnuymi. 31Cay pachachru ima-aygayog cagcunas cawapäcunman mana chay imancunamansi yupachicularmi. Cay yachrayanganchi pachaga wara raswalan ushacayman aywarunga. 32Chaura nogaga manam munächu cay pachachru cagcunalaman pinsiarapäcunayta, antis munayäga japalanrag cayag mözucuna Munayniyog Diosninchita servipäcunantam, jinaman pay munangannuy cawapäcunantam. 33Nätan nä casarasha cagcunaga mas rurapäcun cay pachachru cagcunalatam warminta cushishata cachinanpag. 34Chaynuytan japalanrag cayag jipashcunas Diospag imatas ruranancunalaman yarparayan. Chaynuy car paycuna cawapäcun Dioslata serviyarmi cuerpunwansi, almanwansi. Nätan gowayog warmiga cay pachachru cagcunalatam mas rurapäcun gowanta cushishata cachinanpag. 35Lapan chaycunata nircayag Diosninchi munangannuy ali cawapäcunayta munarmi, manam cananga nä “Manash casaracushunchu” nipäcunaypagchu. Chaura japalaycuna carsi u casaracursi Munayniyog Diosninchita ichaga servipäcuyga pay munangannuy. Pay servipäcunaytaga manam imas jarcapäcushunquimanchu. 36Nätan pi mözusi warmiyog cayta munanman, jinaman casaracunanpag rimaynin jipash nä casaracunan timputa pasayanman, chaura payga shumag tantiayur casaracuchun. Casaracurga manam juchäcungachu. 37Nätan pi mözusi shumag tantiarcur “Nogaga mana casaracursi alim cashag” ninman. Chaura mana munarga ama casaracuchunchu. Mana casaracursi alitam rurayan. 38Chaura pisi casaracurga alitam rurayan. Nätan “Manam casaräshagchu” nir mana casaracugga, mas alitaran rurayansi. 39Nätan gowayog warmiga, gowan cawayangancamaga gowalanpam. Nä gowan wanuruptinmi ichaga piwansi munanganwan casaracunmanga. Nätan casaracursi casaracungaga Jesusman yupachicug runawanmi. 40Jinaman nogapa tantiaynïpitaga chay japatucusha warmiga mas cushishaga canga nipäcungagnuysi japalan cacurmi. Chaynuy nircayag Santu Espiritupa munayninchru carmi.
Copyright
Learn More


text:
1Saypitanami junagpa nuquircur Tayta Diosta Jesús manacorgan: “Wanunäpä cag hörä chaycämunnami, papá. Wanuptëpis cawariycasilämay munayyog cashgayquita runacuna tantyayänanpä. 2Gammi lapan runacunapäpis munayyog canäpä churamashcanqui. Saynöpis churamashcanqui acrashgayqui cagcunata perdonar salvanäpämi. 3Salvashgana car gloriaman charmi reguishushpayqui gam japalayqui Dios cashgayquita musyayangapä, papá. Saynölami naupayquicho caycagta ricamashpan cay pasaman cachamashgayquitapis musyayangapä. 4“Lapan shongöwanmi nimashgayquicunata cay pasacho cumplishcä. 5Cay pasata manarä camar naupayquicho munayyog cashgäno cananpis munayyog canäpä pushacalämayna, papá. 6“Saynölami discïpulöcunapäpis gamta manacamö, papá. Paycunataga acrashcanqui maquëcho cawayänanpämi. Saymi paycunaga wilacuyniquita yachasiptë chasquicuyash. 7Sayno chasquicurmi cananga musyayanna lapan yachasishgäcuna gam munashgayquinöla cashganta. Saynöpis yachasishgäta chasquicurmi tantyayash gam cachamashgayquita. 9Discïpulöcunapä manacamur manami lapan runacunapäsu manacamö, sinöga maquëman churamushgayqui cagcunalapämi. 10Nogapa maquëcho carga gampa maquiquichöpis caycanmi, papá. Paycunaga tantyacuyashmi gam cachamashgayquita. 11“Nogaga gampa naupayquimanna shacamur manami cay pasacho cashäpänasu. Paycunami isanga cay pasacho caycangarä. Saymi paycunapä gamta manacamö imaypis yachasishgänöla cawayänanpä. Saynöpami nogansi say yarpayla cashgansino paycunapis cuyanacur say yarpayla cayangapä. 12Cay pasacho cashpä maquëman churamushgayqui cagcunataga lapantami shumag ricashcä. Sayno ricaptëmi mayganpis nogaman yäracamashganpita witicushgasu. Jucmi isanga Satanás munashganta rurar witicush. Pay witicunanpäga palabrayquicho maynami guelgaraycash. 13“Gampa naupayquiman cutimunäpä captinmi cushish caycä, papá. Saymi discïpulöcunapä gamta manacamö noga cushish cashgäno paycunapis cushish cawayänanpä. 14Gampa wilacuyniquita paycunata maynami wilapashcä. Sayta cäsucur manami waquin runacunanönasu cawaycäyan, sinöga noga cawashgänönami cawaycäyan. Sayno cawayaptinmi runacuna paycunata chiquiyan. 15Runacuna chiquiyaptinpis manami cay pasapita jucla pushacunayquipäsu gamta manacamö, sinöga cay pasacho cayashganyag Satanaspita sapaycunayquipämi. 16Imano captinpis naupayquicho cawanäpä cashgannömi paycunapis naupayquicho cawayänanpä caycäyan. 17“Wilacuyniquita wilapashgäta paycunata shumag yarpaycasilay, papá. Wilacuyniquita yarpäyashpanmi gam munashgayquino shumag cawayangapä. 18Wilacunäpä cachamashgayquinölami paycunatapis noga cachaycä ali wilacuyniquita wilacuyänanpä. 19Munashgayquino paycuna cawayänanpämi nogapis wilacuyniqui nishgannöla cawaycä. 20“Manami paycunalapäsu gamta manacamö, sinöga paycuna wilacuyashganta chasquicogcunapäpis manacamömi. 21Nogansi juc yarpayla cashgansino paycunapis juc yarpayla cayänanpämi gamta manacamö, papá. Sayno cawayashganta ricacurmi cachamashgayquita tantyar waquin runacunapis chasquicayämangapä. 22Nogansi cuyanacur cawashgansino paycunapis cuyanacur cawayänanpämi wilacuyniquita yachasishcä. 23Cuyanacur cawayänanpämi paycunawan imaypis caycäshä. Saynölami gampis nogawan caycanqui. Cuyanacur cawayashganta ricarmi cachamashgayquita tantyashpan waquin runacunapis chasquicayämangapä. Saynöpis tantyayanga nogata cuyamashgayquino paycunatapis cuyashgayquita. 24“Lapan acrashgayqui cagcuna gloriacho nogawan canantami munä. Gloriacho carnami ricayämanga segaypa chipipiycar munayyog cashgäta. Saynömi cargä cay pasata manarä camashgapis. Sayno munayyog caycagta ricayämänantami munä, papá. 25“Gam imata munashgayquitapis runacuna manami tantyayansu. Nogami isanga tantyä, gampa naupayquipita shamush car. Chasquicamagcunapis munashgayquita tantyananpämi paycunata yachasishcä. Wanushgäpita cawarircamur mastapis munashgayquita yachasishärämi. Saynöpami cuyanacushgansino paycunapis cuyanacur cawayangapä. Saycunatami gamta manacamö, papá.”
Copyright
Learn More


text:
Puntarenas
Puntarenas llaqtaqa Kustarika mama llaqtap hatun llaqtanmi. Puntarenas pruwinsya wan Puntarenas kantun uma llaqtanmi. Puntarenas llaqta 70 682 runakunam kawsachkanku (2010).
Wiñay kawsay[llamk'apuy | pukyuta llamk'apuy]
Llaqta kamasqa 17 ñiqin tarpuy killapi 1858 watapi.
Yachachiy[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Sister Cities International, Inc. (SCI):
Rikchakuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Puntarenas.
- Puntarenas Munisipyu


text:
1Saypitanami ángil ricasimargan imayyagpis cawasicog chuya mayuta. Say mayoga yargaycämorgan Tayta Dios y Jesucristo jamaraycashgan trönun jawanpitami. 2Jatun cag cällipa chaupinpami say mayu päsargan. Say mayupa cuchuncunachömi imayyagpis cawasicog jachacuna cayargan. Say jachacunami cada quila wayuyargan. Saymi wayushgancunata cada quila cosechayag micuyänanpä. Raprancunanami lapan nación runacunapä jampi cargan pipis mana gueshyananpä. 3Say marcachöga jusalicuy mana captin manami pipis nacanganasu. Tayta Dioswan Jesucristupis say marcacho cag runacunawanmi imaypis cayangapä. Saymi Tayta Diosta imayyagpis adorayangapä. 4Saychömi Tayta Diosta lapanpis reguiyangapä. Paycunapa urcuncunachömi Tayta Diospa jutinpis guelgaranga. 5Saychöga pasapis mananami sacanganasu. Tayta Dios chipipiyninwan saycho asicyaptinmi intipis canganasu ni ima acsitapis runacuna nistäyanganasu. Saycho tagcunaga Tayta Diospa naupancho car imayyagpis cushishmi cawayangapä. 6Saymi ángil nimargan: “Lapan wilacushgäcunaga cumplinanpänami caycan. Profëtancunata tantyaseg Tayta Diosmi nogata cachamash päsananpäna cagcunata wilanäpä.” 7Saynöpis Jesucristo caynömi nin: “Shamunäpänami caycä. Saymi cay librucho guelgaraycagta cäsucogcunaga Tayta Diospa naupanman char cushicuyangapä.” 8Noga Juanmi cay librucho guelgaraycagcunata ricashcä y wiyashcäpis. Saymi lapanta ricasimag angilpa puntanman gongurpacuycorgä adoranäpä. 9Saymi say ángil nimargan: “¡Nogataga ama adoramaysu! Tayta Diosninsipa profëtan mayiquicunanöla y guelgashgayquicunata chasquicogcunanölami nogapis Tayta Dios munashganta ruragla caycä. Tayta Diosnilansita adorayga.” 10Mastapis caynömi nimargan: “Cay guelgashgayqui libruta ama pacaysu, sinöga may-saymanpis apasiy lapan runacuna liyiyänanpä. Cay guelgashgayquicunaga cumplinanpänami caycan. 11Jusalicur cawag runacunaga jusalicur cawayäsun. Fiyu runacunaga jina yupis cacuyäsun. Ali runacunaga alita rurar cawacuyäsun. Dios munashganno cawagcunaga Tayta Dios munashganno cawayäsun.” 12Jesucristo caynömi nin: “Nogaga shamunäpänami caycä. Shamurmi lapan runacunata rurashgan-tupu juzgashäpä. Ali ruragcunataga premiuta goshä. Mana ali ruragcunatami isanga in ernuman gaycushäpä. 13Cay pasata manarä camarpis maynami caycargä. Saynölami cay pasa ushacaptinpis caycäshäpä.” 14Cushishmi cayanga Jesucristuta chasquicur jusancunata cacharegcunaga. Jusalicushgancunapita perdonash carmi mushog Jerusalenman yaycuyangapä. Saychömi imayyagpis cawasicog jachapa wayuyninta micuyangapä. 15Say marcamanga manami yaycuyangasu Tayta Diosta mana cäsucogcunaga, brüjucunaga, chïnäcur waynäcur puricogcunaga, runa mayinta wanusegcunaga, ïdulucunata adoragcunaga y lapan jusalicogcunapis. 16Jesucristumi nin: “Nogami angilnëta cachamushcä yäracamagcunata imapis päsananpä cagcunata musyasinäpä. Nogaga rey Davidpa castanmi caycä. Saynöpis warag goyllarnömi caycä.” 17Santu Espiritupis y Jesucristuta chasquicogcunapis: “¡Jucla cuticamuyna, Taytay!” nicäyan. Cay librucho guelgashgancunata liyimushganta wiyagcunapis saynöla: “Cutimuyna, Taytay” niyäsun. Yacunaypanörä Diospa naupancho cawayta munagcunaga Jesucristuta chasquicuyäsun. Diospa naupancho cawayänanpäga manami imatapis pägayangapäsu. 18Cay librucho guelgaraycashganta wiyagcuna shumag tantyacuyäsun. Mayganpis cay guelgarashgancunaman yarpaynincunata yapag cagtaga Tayta Dios yupami castigangapä. Cay librucho runacuna nacayänanpä cashganta guelgarashgannömi say runacuna nacayangapä. 19Cay librucho guelgaraycagta juc yachasicuylatapis jorguptenga Tayta Diosninsimi jutinta libro de la vïdapita börranga naupanman mana chänanpä. Saynöpis mushog Jerusalenman mana yaycur imayyagpis cawasicog jachapa wayuyninta manami miconganasu. 20Cay libruta guelganäpä tantyasimag Jesucristo caynömi nin: “Nogaga shamunäpänami caycä.” Sayno niptinmi: “¡Nishgayquinöla juclana shacalämuy, Señor Jesús!” nicä. 21Señorninsi Jesucristo lapayquita imaypis yanapaycuyäläshunqui. [Amén.]
Copyright
Learn More


text:
1Shuc punzha Judea partima chaquishca pambai, Bautisac Juan shamusha camachiura casna nisha, Diosma bulltiangahuaca juchata saquisha ali rashcagunata rasha ricuchichi. 2Diospa ali mandanaga ña pactamuunmi. Pai canguna juchagunata anchuchingahuaca canguna juchagunata rashcamanda llaquirisha saquichi, chihuasha bautisarichi, nisha camachira. 3Dios rimashcata ñaupa pasachic Isaiasca casnami Juanmanda nira: Chaquishca pambaibi shuc runa casna caparisha camachin: Dios cachashca quishpichic runaraicu shuc cusca ñambita rashcacuinta canguna causaita alichirichi nisha. 4Juanga chibi causausha chilicshina ricuriccunata micuc ara, sacha mishquitas upic ara. Camello nishca aicha huillmamanda rashca llachapata churaric ara, huagra carahuan anacuc ara. 5Pai chasna camachiushcai Jerusalen llactamanda, tucui Judea provinciamandas, chasnallata Jordan yacupatamandahuas ashca runa paihuagma shamunaura pai camachishcata uyangahua. 6Uyasha paiguna jucha rashcagunata saquinimi nisha rimanaupi Jordan yacuibi Juan paigunata bautisara. 7Chasnallata ashca fariseo muntunguna saduceo muntungunandi paihuagma bautisaringahua shamunaura, randi paigunata ricusha nira, Canguna palucuinta mana alita rac mirai partimanda anguichi. Pita cangunata rimaraya Dios taripasha libachinamanda quishpingahuaca. 8Cunanga juchata saquisha alita rashami causana anguichi canguna causai sirtu cambiarisha Diosma shamushcata ricuchingahua. 9Ama rimaringuichichu Abrahan ñucanchi apayaya ashcamandami quishpishca anchi nisha, chasna shungüibi yuyarishaga pandaunguichimi. Cangunata nini, Dios munashaga cai rumigunamandas Abrahanmanda miraigunata ranata ushanmi. 10Dios taripanaga shuc ruyata cuchuna hachacuinta cunan pactamushcami. Maican ruya mana ali muyuta aparicpi cuchushcahuasha ninaibi shitaitucun. Cangunaga mana alita rasha causashcamanda chi mana ali aparic ruyacuinta manguichi. Chimandami taripashca tucunguichi. 11Ñáucaga cangunata yacullahuan bautisauni maican canguna juchagunata rashcamanda llaquirisha saquisha niccunata. Randi ñucamandahuasha shamuc runaga Diospa Samaihuan ninahuanbas bautisanga. Paiga ñucamanda mas yali ushaiyuc man. Ñáuca paihua partita raulla mani, paihua zapatostas mana apanallahuas balicchani. 12Shuc runa muyugunata pallasha caspihuan huactan muyu carata ishcurichun nisha, muyu carata jichungahua, tucui ali muyugunalla saquirichun nisha. Chi ali muyugunata paihua huasi ucuma huacaichin, chi jichushca caragunata ninai rupachin. Dios cachangaraushca ñucamandahuasha shamucca chicuinta rasha Diospacpi alita rac runagunata paihua huasima apangami, chi mana alita rac runagunata huiñaigama ninaibi rupachinga. Chasna nisha Bautisac Juan paigunata yachachishca. 13Shuc punzha Jesus Galileamanda Jordan yacuma Juanbagma shamura bautisaringahua. 14Astahuanbas Juan paita bautisanata mana munarachu. Canmi ñucata bautisana angui nira, imangahuata bautisahuai nihuangui. 15Mana munacpi Jesus nira, Ñáuca rimashcata railla, ñucanchi Dios munashcata pactachina manchi. Chita uyasha Jesusta bautisara Juan. 16Yacumanda pai llucshiushcai jahuapacha pascarira, chimanda Diospa Samai shuc palomacuinta uraicumucta ricura Jesuspa jahuaibi shayarisha. 17Chihuashalla shuc rimashca jahuapachamanda uyarira casna nisha, Caimi ñuca llaquishca churi, can quishpichic tucuchun nisha ñuca canda cushihuan japirani nira.
Copyright
Learn More


text:
Mercedes Aráoz
Mercedes Rosalba Aráoz Fernández sutiyuq warmiqa (* 5 ñiqin chakra yapuy killapi 1961 watapi paqarisqa Lima llaqtapi - ) huk Piruwanu pulitiku warminam.
2006 watamanta 2009 watakama Piruwpas Qhatu wan Karu puriy ministruninmi kanqa. 2009 watamanta Piruwpas Musiku ministruninmi kanqa.
- Tayta: ; Mama: .
- Ñawpa runa: [[]]
* Wawakuna:
- Yachay wasi: Colegio (Lima).
- Alma mater: Pacífico Yachay suntur.
Qillqasqankuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Hawa t'intikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Mercedes Aráoz.


text:
1Patronniyoq kaq creyentekunapas, patronniykichistayá allin respetowan rikuspa allinta serviychis, saynapi ama ni pipas Diospa contranpi rimanankupaq, hinallataq Diosmanta yachachisqaykutapas ama desprecianankupaq. 2Saynallataqmi sirvientekunatapas niykichis, sichus patronniykichis Señorninchis Jesucristopi creeq kaqtinqa, amayá iñiqmasiykichis kasqanraykuchu mana kasukuq kaychis. Aswanyá qankunaqa patronniykichistaqa allin respetowan rikuychis, Jesucristopi khuyasqa creeqmasiykichis kasqanrayku. Chaytan qanqa yachachinayki, hinallataq kamachinaykipas. 3Sichus pipas yachachin Señorninchis Jesucristopa cheqaq yachachisqanpa contranpi, hinallataq noqanchis creyentekunapa yachachisqanchispa contranpi chayqa, 4pay kikillanpaqmi paytukusqa kashan. Hinaspapas payqa manan ni imatapas yachanchu. Saynata ruwaq runaqa discutinakuy costumbreyoqmi. Chaykunamantan qallarimun envidiakuykuna, contranakuykuna, k'aminakuykuna, mana confianakuykuna, 5millay piensaykuna, hinallataq sapa kutin peleaykuna ima. Sayna ruwaq runakunaqa mana entiendey atiq roqro uma runakunan kanku. Hinaspapas sayna runakunaqa cheqaq kaq yachachikuykunamantan karunchasqa kashanku, mana yachasqankurayku. Chaymi saynata yachachiq runakunaqa iglesiapi yachachisqankuwan qapaqyayta munanku. Sayna clase runakunamantaqa t'aqakuy. 6Ichaqa cheqaqpunin kayqa. Sichus Diosta servispanchisqa, cheqaqtapunin ancha kusisqa kawsasunchis, saynapin kawsayninchispas aswan más allin kanqa. Sayna kusisqaqa kawsasunchis, sichus ima kapuqninchiswanpas contento kaspanchismi. 7Kay pachapi noqanchis nacespanchisqa, manan ni imatapas kay pachamanqa apamuranchishchu. Saynallataqmi wañuspanchispas, mana ni imatapas kay pachamantaqa apasunchishchu. 8Chayraykun noqanchisqa, sichus mikhunanchispaq hinallataq p'achakunanchispaq kaqtinqa, chaywanyá contento kaspa, kusisqa kawsasunchis. 9Ichaqa qapaqlla kayta munaq runakunaqa diablopa toqlla churasqanmanmi urmashanku. Chaymi paykunaqa mana valeq yanqa ruwaykunallapi purispanku, kikinkuta perjudicakunku. Hinaspan paykunaqa diablowan tentasqa kaspanku, ñak'arinku, hinallataq wiñay wañuyta ima tarinku. 10Tukuy mana allin ruwaykunaqa qolqellapi piensaywanmi qallarin. Chaymi wakin runakunapas qapaq kayta munaspanku, Diospi iñisqankutapas qonqarapunku. Hinaspan paykunaqa ashka ñak'ariykunapi tarikuspa, ancha llakisqa kawsanku. 11Timoteo, qanqa Diosta serviq runa kasqaykiraykuyá, tukuy chay mana allin ruwaykunamanta t'aqakuy. Hinaspa Diosta sapa p'unchaw kasukuspayki, aswan kaykunata ruway: Diosta servispa payllamanña hap'ipakuy, runa masiykikunata khuyakuy, ancha pacienciayoq kawsay, Diosta kasukuy, Diospi aswan mastaraq iñiy, hinallataq llamp'u sonqo ima kawsay. 12Qanqa Timoteo, Jesucristopi creespaykin, ashka runakunapa ñawpaqninkupi willaranki chay creesqaykimanta. Hinaspapas qantaqa kikin Diosmi waqyasuranki paymanta yachachinaykipaq. Hinaspan prometesuranki, paypi creesqaykirayku wiñay kawsay premioykita qanman qosunaykipaq. Chayraykuyá qanqa guerraman riq soldado hina kay, saynapi Diospa contranpi yachachiqkunamanta kay cheqaq willakuykunata allinta defiendespa, runakunaman Diosmanta yachachinaykipaq. 13Timoteo, qantan kamachiyki, tukuy imakunatapas kawsachiq Diospa ñawpaqninpi, hinallataq Señorninchis Jesucristopa ñawpaqninpi ima. Saynaqa chay kamachisqaykunatayá allinta kasukuy. Imaynan Señorninchis Jesucristopas, Poncio Pilatopa ñawpaqninpi kashaspan, cheqaq kaqkunallata rimaspa, Dios Taytanta kasukuran chay hinata. 14Saynaqa chay cheqaq kaq kamachisqaykunatayá, imapipas ama pantaspa, allintapuni kasukuy, saynapi pipas ama imamantapas acusasunaykipaq. Chaykunatayá qanqa Timoteo ruway, asta Señorninchis Jesucristo kutimunan p'unchawkama. 15Paymi kay pachaman kutimunqa, Diospa akllasqan p'unchaw cumplikuqtin. Diosmi tukuy atiyniyoq kaspa, tukuy imata gobiernan. Hinaspapas Diosllan kay pachapi kamachiq reykunapa Reyninqa, hinallataq llapallan kamachiq runakunapa Kamachiqninpas. 16Payllan mana hayk'aq wañuq, hinallataq wiña-wiñaypaq kawsaqpas. Hinaspapas payllan mana pipa ashuyunan ancha sumaq k'anchaypi kawsaqqa. Paytaqa manan ni pi runapas rikuranchu, nitaqmi ni pipas rikuytaqa atinmanchu. ¡Diosllan tukuy atiyniyoqqa! ¡Payllayá wiña-wiñaypaq hatunchasqa, hinallataq yupaychasqa ima kachun! Amén. 17Kay pachapi qapaq creyente runakunata kamachiy, ama paytukusqa kanankupaq, saynapi qolqellankupi ama confianankupaq. Ichaqa tukuy imayoq kaypas tukukapuqllan. Aswanqa niy, Diosllapi confiakunankupaq. Payllan tukuy imakunatapas qowanchis, chaykunawan kusisqa kawsakunanchispaq. 18Saynallataq qapaq creyente runakunataqa kamachiy, allin kaqkunata ruwaspanku, chay allin ruwasqankuwan qapaq hina kanankupaq. Hinaspapas yuyarichillaytaq chay qapaq runakunata, imapas kaqninkuwan wakchakunata yanapanankupaq. 19Saynapin paykunaqa wiñay kawsayta chashkinqaku cheqaq qorita hina, hanaq pacha cielopi. 20Timoteo, Diosmi qantaqa akllasuranki, paymanta runakunaman yachachinaykipaq. Saynaqa Diosmanta chay allin yachasqaykikunatayá sonqoykipi waqaychaspa, kasukuy. Hinaspapas ama uyariychu Diospa contranpi rimaq runakunataqa. Chay yachaq tukuq runakunaqa khaynatan ninku: “Cheqaq kaqkunamantan rimashani”, nispanku. Ichaqa manan cheqaqtachu chay runakunaqa yachachishanku. 21Chaymi wakinpas chay mana allin yachachiq runakunata uyarispanku, Diosmanta ña karuncharukunkuña. Qanwanqa Diospa khuyakuyninyá kachun. Amén.
Copyright
Learn More


text:
1Yarqha unuta hinan Señor Diosqa reypa yuyayninta pusan, maymanchus munasqanmanmi purichin. 2Runapaqqa tukuy ima ruwasqanpas allinmanmi rikch'akun, Señor Diosmi ichaqa yuyaykusqakunata tupun. 3Chaninkaqtawan kuskachaytawan ruway, chaykunaqa Señor Diospa aswan sumaq qhawarisqanmi sacrificasqakunamantaqa. 4Hatunmanta qhawaykuqpas anchaykachaq sonqopas millay runakunatan pusan, chayqa huchan. 5K'uchi runaq yuyaykusqankunaqa allinmankaman tukun, usqhayllata qhapaqyayta munaqtaqmi wakchayapun. 6Llullakuspa qhapaq kaykunata tariyqa toqllapi wañuqkunaq chinkapuq samaynin hinan. 7Millay runakunaq maqakuq-kayninkuqa paykunallatataqmi wañuchinqa, manapunin maychus chaninkaqtaqa ruwayta munankuchu. 8Hucha q'epi runaq kawsasqanqa q'ewisqan, ch'uya runaq ruwasqankunan ichaqa cheqankama. 9Aswan allinqa wasi pata k'uchupi tiyakuymi ch'aqwaylla-ch'aqwaq warmiwan hatun wasipi tiyaymantaqa. 10Millay runaqa mana allinllatapunin munan, manapunin runamasintaqa khuyapayanchu. 11Uma hoqariq runa muchuchisqa kaqtinqa, pisi yuyayniyoqmi yachaqakun, yachayniyoq runaqa pisi yachachisqallawanmi astawanraq yachaqakun. 12Chanin Diosqa millay runaq wasin imaynachus kasqantan qhawan, paykunataqa waqlliymanmi qaraykun. 13Pipas wakchaq mañakusqanta mana uyarinchu chayqa, paypa mañakusqanpas manallataqmi uyarisqachu kanqa. 14Pakallapi sumaq sonqo qoykusqaqa phiñakuytan thasnun, lluk'iykuyta haywasqapas k'arak phiñakuytan tiyaykachin. 15Chanin juzgay kaqtinqa chanin runakunan kusikunku, mana allinkaqta ruwaqkunan ichaqa anchata mancharikunku. 16Yachay ñanmanta t'aqakuqqa wañusqakunaq huñunakusqan ukhupin rikhurinqa. 17Aycha kusichiyman sonqollikuq runaqa wakchan kanqa, sumaq mikhuyllata mikhuqqa manapunin qhapaqyanqachu. 18Chanin runaq muchunantaqa millay runan muchunqa, allin runakunaq rantinpiqa huchallikuq runan muchunqa. 19Ch'usaq cheqaspi tiyakuymi aswan allinqa, ch'aqwaylla-ch'aqwaq phiñakuylla-phiñakuq warmiwan tiyaymantaqa. 20Chaniyoq illakunan q'apaq hawinakunan yachayniyoqpa wasinpiqa kashan, mana yuyayniyoq runan ichaqa tukuy kaqninta q'aruykapun. 21Chanin-kayta munakuytawan maskhaqqa unaytan kawsanqa, hukkunapas chanintan sumaqtan rikunqaku. 22Yachayniyoq runan allin hark'asqa llaqtaman phawaykun, chay llaqtaq confiakusqan pukaratataq thunin. 23Simintapas qalluntapas watakuqqa manan ima llaki-phutiypipas rikukunchu. 24Hatunchakuqtaqa anchaykachaqtaqa “uma hoqariq” ninkun, sinchi uma hoqariq kaspanmi chay hinata kawsan. 25Qellataqa munapakuyninmi wañuchin, makinwan mana llank'ayta munasqanrayku. 26P'unchay ch'isiyaqmi munapakun, chanin runan ichaqa mana mich'akuspa qon. 27Millay runakunaq sacrificio haywasqanqa millakuymi, millayta yuyaykuspa chayta haywaqtinkuqa aswan millakuymi. 28Llulla testigoqa wañunqan, pipas uyariyta yachaqmi ichaqa rimayta atillanpuni. 29Millay runaqa mana reparachikuq hinallan purin, chanin runan ichaqa imaynatachus kawsasqanta allinta yuyan. 30Manan yachaypas, yuyaypas, yuyaychaypas Señor Diospa ñawpaqenpiqa valenchu. 31Runaqa awqa-tinkunapaqmi caballota wakichikun, ichaqa Señor Diosllan atipachiqqa.
Copyright
Learn More


text:
Uyuni munisipyu
Uyuni munisipyu icha T'ula Pampa munisipyu (kastilla simipi: Municipio de Uyuni icha Municipio de Thola Pampa ) nisqaqa huk ñiqin munisipyu Antonio Quijarro pruwinsyapi, P'utuqsi suyupi, Buliwya mama llaqtapi. Uma llaqtanqa Uyuni llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna: Chichas walla
- Quchakuna: Chira Quta (Chira Kkota) - Parqu Quta (Parco Kkota) - Uyuni kachi qucha - Wila Quta (Wila Kkota)
- Mayukuna: Marquez mayu (Río Marquez)
Kantunkuna[llamk'apuy | pukyuta llamk'apuy]
Pichqa kantunmi kan.
Wanchaka kantunpi pisi runalla tiyanku (qhipa runayupayman 2001 watapi: 11 runa).
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Uyuni munisipyupiqa kastilla, qhichwa, aymara simikunatam lliwmanta astawan rimanku. [2]


text:
1Kay rimayqa cheqaqmi: Pipas umalli kaytapuni munan chayqa, allin llank'aytan akllakun. 2Chaymi umalliqa kay hina kanan: mana huchachana, ch'ulla warmiq qosallan, pay kikinta allinta cuidakuq, allin yuyaywan puriq, respetanapaq hina kawsaq, qorpachaqllapuni, yachachinanpaqpas allin wakichisqa. 3Paymi kanan mana machaq, mana saltaq sonqo, aswanpas llamp'u sonqo, munakuq, piwanpas mana churanakuq, qolqemanpas mana k'askakuq. 4Paymi kanan wasinpi kaqkunata allinta kamachiq, wawankunatapas kasukuqta, respetakuqta yachachiq. 5Wasinpi kaqkunata mana kamachiyta yachaqqa, ¿imaynatan Diospa iglesianta cuidanman? 6Umalliqa ama chayllaraq iñiqchu kachun, paqtan sinchita hatunchakuspa saqra hina huchachasqa kanman. 7Diospi mana iñiq runakunaqpas allinpaq hap'isqanmi kanan, ama p'enqaymanpas saqraq toqllanmanpas urmaykunanpaq. 8Chay hinallataqmi diaconokunapas respetana runakuna kananku, rimasqankuta hunt'aqkuna, mana machaqkuna, ama q'otuspa qolqeta tariy munaqkuna ima. 9Paykunaqa ch'uya concienciawanmi k'askakunanku iñiymanta sut'inchasqa yachachikuyman. 10Chay runakunaq kawsaynintaqa ñawpaqtan allintaraq qhawarinaykichis, chaymantañan mana huchachana hina kaqtinku diácono kanankupaq churanaykichis. 11Hinallataq warmikunapas respetana warmikuna kananku, ama simi apachu, pay kikinta allinta cuidakuq, tukuy imapipas hunt'aq. 12Diaconokunaqa ch'ulla warmiq qosallanmi kananku, wawankutapas wasinkupi kaqkunatapas allintan kamachinanku. 13Allinta llank'aq diaconokunaqa, allin respetasqan kanqaku, Jesucristopi iñiyninkupitaq astawan kallpachakuspa wiñanqaku. 14Usqhayllan qanwan tupaykuyta munashani, ichaqa paqtan manapas usqhamuymanchu, chaymi kay cartata qelqamushayki, 15imaynatachus Diospi iñiqkuna ukhupi purinanchista yachanaykipaq, chayqa kawsaq Diospa iglesianmi. Chay iglesiataqmi Diosmanta cheqaq-kayta takyachinpas waqaychanpas. 16Diospi iñiymanta sut'inchawasqanchis may hatunpuni kasqantaqa lliwmi yachanku: Criston runa cuerpoyoq rikuchikurqan, Santo Espiritun chanin kasqanta sut'incharqan, angelkunaq rikusqanmi karqan, hatun suyukunaman willasqan karqan, kay pachapi runakunan paypi iñirqan, hanaq pachapi chaskisqan karqan.
Copyright
Learn More


text:
1Piyunta mincacuj irmänucuna, mincayniquicunata alli ricanquiman. Jamcunapis Tayta Diosninchipa maquinçhu cawarcaycanqui. Payga llapanchita ricaycämanchi. 2Irmänucuna, llutalla ama cawacunquichu. Manchäga Tayta Diosninchita mañacur cawanquiman. Imaman çhayaptiquipis, cushicärinquiman. 3Washäcujpa shungun yarpashanta willapäcunäpaj nuwacunapäpis mañacunqui, ari. Jishpichimänanchipaj willacushäpita runacuna wiçhgaraycächiman. 4Llapan runata sumaj tantiyachinäpaj mañacunqui, ari. 5Mana yupachicujcunapa ricay ñawinçhüpis cuyay-munaypaj cawashun. Jäcurpis, mana jäcurpis, Tayta Diosninchipa shiminta willapäcunqui. 6Pitapis mana nanächipällar willacunqui, ari. Imata tapushuptiquipis, alli shimillayquipa tantiyachinqui. 7Imanuy cawashätapis willashunayquipaj yaçhänacushä irmänunchi Tíquicuta caçhaycämü. Payga Washäcuj Jesúspa mandunta ruran. Washäcujpa shiminta willacuptïpis, willacäshimasha. 8Chaymi imanuy juyarcaycashäta willashunayquipäpis, sumaj shacyächishunayquipäpis caçhaycämü. 9Tíquicutawan-ima marca-masiqui Onésimutapis caçhaycämü. Paycuna imanuy carcaycashätapis willashunquipaj. Onésimuwanmi sumaj yaçhänacü. Payga Tayta Diosninchita sumaj wiyacun. 10Carsilçhu wiçhgaraj-masï Aristarcupis wamayäshunqui. Bernabípa yawar-masin Marcospis wamayäshunqui. Marcos imata rurashantapis musyanqui. Chaymi çhayamuptin, alli ricanqui, ari. 11‹‹Jesús›› jutiyuj Justupis wamayäshunqui. Israel casta irmänunchicuna quimsajlla Tayta Diosninchipa shiminta willacuptï, yanapämasha. Sumaj shacyächimasha. 12Marca-masiqui Epafraspis sumaj wamayäshunqui. Payga Washäcuj Jesúspa mandunta ruran. Jamcunapäpis Tayta Diosninchita mañacun: ‹‹Colosas irmänucunata yanapaycullay, ari. Yarpashayqui shungunman çhayachun. Munashallayquita rurachun›› nir. 13Epafras llaquishushayquita rinrïwan wiyashcä. Laodicea marcaçhu, Hierápolis marcaçhu irmänunchicunapis sumaj llaquishunqui. Mana jungashunquichu. 14Yaçhänacushä jampicuj Lucaspis, Demáspis sumaj wamayäshunqui. 15Laodicea marcaçhu jutucaj irmänunchicunatapis wamayapämanqui, ari. Irmäna Ninfatapis, wasinçhu jutucaj irmänucunatapis wamayapämanqui. 16Cay cartata liguircur, Laodicea marcaman apachinqui jutucaj irmänucuna liguinanpaj. Laodicea marcaman apachishä cartatapis liguinquiman. 17Yupachicuj-masinchi Arquiputa piñapay: ‹‹Washäcuj Jesúspa maquinçhu cawar, shiminta çharcunqui›› nir. 18Quiquïna cay cartapa ushyananta isquirbiycämü. Llapaniquita sumaj wamayaj. Carsilarashäta ama junganquichu, ari. Llapaniquitapis Tayta Diosninchi yanapayculläshunqui. Chayllana.
Copyright
Learn More


text:
1Kay qhepanta hermanos, qankunata mañakuyku, yuyaychaykutaj Señor Jesuspi, imaynatachus noqaykumanta yachaqakorqankichej, ajinata kawsanaykichejta, Diosta kusichispa. Kunankama ajinata kawsashankichej; chaywampis mañakuyku astawan ajinallatapuni kawsanaykichejta. 2Yachankichejña ima kamachisqastachus Señor Jesuspa sutimpi qankunaman qosqaykuta. 3Kaymin Diospa munaynenqa: Pay munan juchamanta t'aqasqa kaspa, Payllapaj kawsanaykichejta. Munallantaj khuchichakuymanta t'aqakunaykichejta. 4Sapa ujniykichej yachaychej warmiykichejwan maychus kajta kawsakuyta Diosllapaj kawsaspa, allimpaj qhawasqa kasqanman jina, 5manataj aychaj sajra munayninman jinachu, Diospi mana creej runas jinaqa. 6Ama pipis kay imaspi hermanompa contranta ruwachunchu, nitaj payta ch'awkiyachunchu, imaraykuchus Señorqa sinch'ita castiganqa chay tukuy imata ruwajkunata, imaynatachus mayta nerqaykuña, ajinata. 7Diosqa mana khuchichakuypi kawsanapajchu wajyawarqanchej, manachayqa juchamanta t'aqasqa Paypaj kawsananchejpaj. 8Chayrayku, pichus kay kamachisqasta qhesachajqa mana runatachu qhesachan, manachayqa Diosta qhesachan, pichus Espíritu Santota qosorqachej, chayta. 9Kunanqa, hermanopura munanakunamantaqa anchaña kanman qhelqamunayqa, imaraykuchus qankuna Diosmanta yachaqakorqankichej purajmanta munanakuyta. 10Cheqamanta qankunaqa munakunkichej tukuy Macedoniapi kaj hermanosta. Chaywampis, hermanos, mañakuyku astawan astawan munakuypi wiñanaykichejta. 11Tukuy atisqaykichejta allin kawsakuyta mask'aychej. Ruwanaykichejta ruwakuychej, kikin makisniykichejwan trabajaspa kamachisqaykuman jina. 12Ajinamanta mana creejkunaj ñawpaqenkupi allinta kawsakusqaykichejrayku, allimpaj qhawasqa kankichej, nitaj imamanta pisinkichejchu. 13Munayku, hermanos, qankuna yachanaykichejta wañojkunamanta, ama chay ujkuna jina llakisqa kanaykichejpaj, pikunapajchus mana kanchu janaj pachaman chayana suyakuy, chaykuna jina. 14Cheqatapuni creenchej Jesús wañusqanta, kawsarimpusqantataj; chayrayku Diosqa Jesuswan khuska pusanqa, Paypi creespa wañojkunata. 15Kaytaqa niyku Señorpa yachachisqanman jina: Noqanchej, pikunachus Señorpa jamunankama kawsashaj qhepakojkunaqa mana ñawpaykusunchu wañupojkunataqa. 16Imaraykuchus Señorpuni janaj pachamanta urayk'amonqa. Chaypacha uyarikonqa uj jatun qhapariy, arcangelpa voznin, Diospa cornetampa waqaynin ima. Chantá Cristopi creespa wañojkunaqa ñawpajta kawsarimponqanku. 17Chaymantaña, noqanchej kawsashajkunaqa paykunawan khuska phuyusman oqharisqa kasunchej, Señorta taripamunanchejpaj pata wayrapi. Ajinamanta Señorwan wiñaypaj kamusunchej. 18Chayrayku, kay simi nisqaswan purajmanta sonqochanakuychej.
Copyright
Learn More


text:
1Llaquishca Tito, Ñáucaga Diospacta rauc mani. Jesucristo japihuasha camachigri nisha cachashca runa mani. Yaya Dios japishca runagunaga sinzhita quirinauchun nishami rimauni, chasnallata paiguna Diospa sirtu shimita yachanauchun nisha rimac runa mani. 2Cai pachata chara mana rashcallaita mana llullac Dios casna rimashcami, Ñáucahua runagunaga ñucahuan huiñai causanaungami nisha rimara. Chita quirishami causaunchi. 3Pai munashca uraspiga pai chasna rimashcaga cunan pactarishcami. Chasnamanda ñucanchita quishpichic Diosca mandahuara ñuca chi shimita camachichun nisha. 4Ñáuca paihua shimita yachachicpi, can ñucacuinta shinallata quirisha ñuca churicuinta shinami tucushca acpi, ña cunan canda quillcauni Tito. Yaya Diospas ñucanchita quishpichic Jesucristohuas canda llaquisha can mana manzhasha cungailla causaita cunauchun nisha tapuni. 5Chi Creta nishca jatun islaibi canda saquisha chi quiric runagunahuacpi ñuca chara mana alichishcagunataga can ña tucuchichun nisha saquirani. Ñáuca canda mandashcashina caran llactaibi yuyaiyuc ali quiriccunata mascasha japisha churangui paiguna tucui quiriccunata cuirangahua. 6Chi quiriccunata cuirauc runaga jucha illac puric runa achun, shuc huarmillahuan causachun. Paihua huahuagunahuas quiric anauchun, mana lucu asha randi ali uyac huahuaguna anauchun, shuccunaga paiguna raushcamanda ima jiridsata rimanauchun nini. 7Quiriccunata cuirasha yachachic runaga Diospacta raushcamandami ima juchatas mana rashachu causana an. Chi runaga mana mandaisiqui, mana piñarisiqui anachan. Chasnallata mana machac, mana macaisiqui anachan. Mana ali rashcamandas ganashcata ima japichun. 8Randi shuccunata paihua huasima cushihuan pasiachic runa anami. Chi runaga tucui ali ranagunata llaquinami. Mana paihua quiquin aicha munashcatachu rana an. Dios munashcatami rasha causana an. Paihua shungu ucuibi jucha munaita binsisha alita yuyarisha causana an. 9Diospa sirtu shimita yachachishcataga alita yuyarisha catichun. Chasna rasha chi Diospa ali shimihuanga shuc quiriccunata yanapanata ushanmi, chasnallata chi cuntar rimac runaguna llullashcagunata alichinata ushanmi. 10Charami ashca runaguna Diospa ali shimita mana cadsunata munasha yanga shimita yachachisha llullaunguna. Huañuc Moises mandashcagunata tucuita pactachina anguichi quishpichishca tucungahua nishami llullasha yachachiunguna. 11Chicuinta yachachiccunataga saquichina mangui Tito. Paigunaga chasna yachachishami shuccunata pandachiunguna, maican huasibi tiyac aillugunatas tucuita huaglichiunguna. Cullquita ganangahuallami chasna chi llullasha pandachina shimitaga yachachiunguna. 12Paiguna quiquin llactamandallatami shuc quillcac runa casna nishca: Creta runagunaga tucui uras llullasha rimaungunami. Sacha aichacuinta paigunallatata yuyarisha yapa jiridsatami causaunguna, quillasha mana tarabasha shucpa micunata micuccuna aunguna nisha. 13Chi chasna rimashca shimiga sirtu man. Chiraicumanda chi Creta runagunata yapa sinzhita rimasha yachachi Tito, paigunahuas Jesucristota alita quirisha causanauchun. 14Paiguna israel rucuguna yanga rimashcagunata ama mas uyanauchun nisha sinzhita rimai. Maican yachachiccuna Diospa sirtu shimita yachachina randimanda yanga rimasha mandashcagunata yachachiunguna. Creta runaguna ima chigunata uyanauchun nisha sinzhita rimangui. 15Ñáa sumac causac runaga tucui uras alita yuyarisha sumac causanmi. Randi mana quiriccuna, mana ali causaccunahuas imahuas mana ali yuyarishcachan. Chasna acpi paiguna shunguhuas yuyaihuas huaglishca anaun. 16Chi runaguna Diosta quiric manchi nishallatami yanga shimillahuan rimanaun. Paiguna rashcagunaga ricuchinaunmi mana Diosta quiric runa ashcata. Alita rana randimandami piñarisiqui anaun, Diospa shimita mana cadsuc, chasnallata ima ali ranatas mana ushanaunzhu.
Copyright
Learn More


text:
1Wañunaykichita yachashpaykichi amana chay ñawpa mana alli rurashkaykichita ruraychinachu. Amana llullachikuychinachu. Mana allita ruraykashpaykichika ama llullakushpa rimaychichu alli rurak kanaykichita. Amana munaychinachu llaktamasikichipa imankuna ama tiyapunankunapa. Amana wasin wasinpi sukta sukta yuyaypi puriychinachu. 2Chayrak nasidu wambra sukaman lechita munan. Chay lechita munak wambrashina sukaman munaychi Tata Diospa alli rimananllata yachakushpa kawsayta. Chashna yachakushpa ashwan ashwanta kreyinkichi Tata Dios salvashunaykichita. 3Allita yachankichi Jesukristu llakichishunaykichita. Chayrayku ashwan ashwanta payta kreyishpa kawsaychi. 4Tata Dioska rumikunawan wasichakuk runashinami. Jesukristuka suk ashwan alli atun wasi kallarinan rumishinami. Ñukanchikuna paypa sawanpi churadu apichidu rumikunashinami kanchisapa. Chayrayku akuychi payta ladunchaypachi Tata Diospa wasinpi churadu rumikunashina kananchikunapa. Aypa runakuna mana munansapachu kreyikuyta Jesukristu chay ashwan alli rumishina kananta. Chashna mana munaptinkunapish Tata Dios sukaman Jesukristuta kuyashpa akllarkan sukaman alli kallarinan rumishina kananpa. 5Ñukanchikuna Jesukristuta kreyishpa kawsaptinchikuna Tata Dios wasinta rurashpa rumikunatashina churawanchisapa. Chaymanta Tata Dios rurawanchisapa alli rurak saserdotekunashina kananchikunapa. Jesukristu yanapawaptinchikuna Tata Diosta kushichishpa alabashpa kuyashpa kawsanchisapa. 6Tata Dios rimananpi willawanchisapa: “Llaktayni Sionpi aypa rumikunawan wasinita rurasha. Chay wasinipa allpa ukupi kallarinanpi churasha suk allima aklladu rumita. Suk alli rurak runata kachasha chay kallarinan rumishina kananpa. Pipish kashpa chay kachashkayni runata kreyishpa kawsashpankuna mana pinkakunkasapachu.” 7Jesukristuka chay kallarinan churadu rumishinami. Ñukanchikuna payta kreyishpanchikuna yuyanchisapa sukaman allima kananta. Jesukristuta mana kreyinayak runakuna sukaman washanchansapa. Tata Dios rimananpi willawanchisapa: “Suk wasi rurak runakuna chay ashwan alli rumita wishchukurkansapa mana alli nishpa. Chashna wishchukuptinkunapish wasichakuk runa chay ashwan alli rumita churarkan wasi kallarinanpi tukuy rumikunapa sikinpi.” 8Chaymanta Tata Diospa rimanan willawanchisapa: “Tiyan suk allima kallarinanpi churadu rumi. Chay rumi allima kaptinpish suk runakuna chay rumipi mitkakushpa urmansapa.” Jesukristuka chay kallarinanpi churadu rumishinami. Paypa rimananta mana kasunayak runakuna chay rumipi mitkakushpa urmak runakunashinami. Payta mana uyarishkankunarayku Tata Dios kastigankasapa. 9Tata Dios sukaman kuyawashpanchikuna akllawashkanchisapa paypa wambrankuna kananchikunapa. Akllawashkanchisapa saserdotekuna kananchikunapa. Saserdotekuna kashpanchikuna kamachiwakninchi Jesukristuta kuyashpa sirvishpa kawsanchisapa. Akllawashkanchisapa payllapa llaktan kananchikunapa. Tata Dios kayawashkanchisapa paypa almirana laya rurashkankunata yachachikunanchikunapa. Kayawashkanchisapa paypa almirana laya lusninpishina kawsananchikunapa. Mana kayawashkanchisapachu uchallikushpa tutapishina kawsananchikunapa. 10Ñawpa tiempu kankuna manara Jesukristuta kreyishpa kawsashpaykichira manara Tata Diospa wambrankunarachu karkankichi. Manara yacharkankichirachu Tata Dios kuyashunaykichita. Kunanka allitana yachankichi kuyashunaykichita. 11Munanayni wawkinikuna, paninikuna, suk tiempullatami kay allpapika kawsaykanchisapa. Sieluman rishunchisapa Tata Dioswan kawsak. Chayrayku roygaykichi amana kikikichipa munanaykichillata rurashpa kawsanaykichipa. Mana allikunata ruranayashpaykichipish amana ruraychinachu. 12Chaymanta allillata rurashpa kawsaptikichipish ichara Tata Diosta mana riksik runakuna llullakushpa rimanmansapa mana alli rurak kanaykichita. Chashna paykuna rimaptinkunapish allillata rurashpa kawsaychi. Jesukristu kashkan shamuptin chay yuyashuknikichi runakuna Tata Diosta alabashpa rimankasapa allita rurashpa kawsashkaykichita. 13Tata Diosta kuyak runakuna kashpanchikuna tukuy awtoridarkunata kasunanchikuna tiyan. Chay ashwan sinchi kamachikuk awtoridartapish allita kasunanchikuna tiyan. 14Tata Dios awtoridarkunata churansapa tukuy mana alli rurak runakunata kastiganankunapa tukuy alli rurak runakunata alabanankunapa. 15Tata Dios munan kankuna allita rurashpa kawsanaykichipa ama chay mana alli rurak mana entiendik runakuna washanchashunaykichipa. 16Kankuna Jesukristuta kreyik runakuna kaptikichi Tata Dios ñawpa mana alli rurashkaykichimanta perdonashushkankichi. Tata Diospa mandunpi kawsashpaykichi allita rurashpalla kawsaychi. Amana kashkan mana allita ruraychinachu Tata Dios perdonawanka nishpa. 17Tukuy runamasikichita kuyaychi. Jesukristuta kreyikmasikichiwan allita kuyanakushpa kawsaychi. Tata Diosta allita kuyashpa kawsaychi. Chay ashwan sinchi awtoridarta kasushpa kawsaychi. 18Kankunapa patronnikichi tiyaptin payta allita kasushpa mana washanchashpa allita trabajashpa kawsaychi. Chay patronnikichi kuyashuptikichipish piñayashuptikichipish allita kasushpalla kawsaychi. 19Ichara allillata rurashpa trabajaykaptikichipish patronnikichi piñayashunkichiman. Piñayashuptikichipish Tata Diosta kuyashpa patronnikichita kasushpalla kawsaychi. Chashna allita kasuptikichi Tata Dioska kushichishunkichi. 20Ichara kankuna mana allikunata rurashkaykichirayku patronnikichi kastigashunkichiman. Uchaykichipi kastiguykichita upallalla muchuptikichika mana ni pi alabashunkichichu. Chaymanta ichara allillata ruraptikichipish patronnikichi kastigashunkichiman. Mana uchaykichipi kastiguykichita upallalla muchuptikichi Tata Dios alabashunkichi. 21Tata Dioska kayashushkankichi allita rurashpa kawsanaykichipa. Jesukristupish allillata rurashpa kawsaykashpa kankunarayku sukaman sufrirkan. Chashna sufrishpa yachachishunkichi sufrishpaykichipish allita rurashpalla kawsanaykichipa. 22Jesukristuka manami niman suk kuti uchallikurkanchu. Manami niman suk kuti ni pita llullachirkanchu. 23Runakuna payta chiknishpankuna rabyachiptinkunapish mana nimata aynirkansapachu. Chay runakuna sufrichiptinkunapish paykunata mana jorachirkansapachu. Tata Diospa makinpi chay runakunata churarkan. Yacharkan suknin diya Tata Dios chay mana alli rurak runakunata kastiganankunata. 24Jesukristu ñukanchikunashina runa kashpa kruspi wañurkan uchanchikunamanta perdonawananchikunapa. Wañurkan allillata rurashpa kawsananchikunapa amana uchallikushpa kawsananchikunapana. Suk runakuna paytaka yawaryanankaman makarkansapa ñukanchikunata alliyachiwananchikunapa. 25Ñawpa tiempu kankuna pantakudu ovejakunashina chayta chayta purirkankichi. Kunanka Jesukristuwan kawsaptikichi payka oveja kuydak runashina amachashunkichi.
Copyright
Learn More


text:
1Jerusalencho cag wactsa waugui-panicunapag ofrendata shuntarga shuntapäcuy Galacia provinciacho caycar yätsishgänogla. 2Paycunata yätsir caynogmi nergä: Semäna arur gänapacushgayquipita cada domingo shuntapäcunqui ofrendata. Tsayta shuntanqui noga chämuptë camarishga caycagta entregamänayquipag. Ama shuyaraytsu noga chämuptërag shuntapäcunayquipag. 3Tsaynogpis Jerusalenman shuntashgayqui ofrendata apananpag juc ishcay wauguicunatapis acrapäcuy. Quiquë chaycamurnami paycunapag cartata rurashag Jerusalenman ofrendata apaptin waugui-panicuna chasquicunanpag. 4Nogapis aywanäpag camacaptenga paycunawanmi aywashagpag. 5Gamcuna cagman shamur Macedonia provinciaparagmi tumamushag. 6Chayaycamorga capasmi hasta tamya quilla pasananyag tsaycho täshagpag. Tsaypitanami gamcuna yanapamanqui waquin marcacunamanpis aywanäpag. 7Manami pasädalaga gamcunata watucuyta munätsu. Tsaypa trucanga Tayta Diosnintsi munaptin gamcuna cagcho täshagragmi. 8Tsay nishgänog cay Efesupita shamushag Pentecostés fiesta ushaycuptinragmi. 9Runacuna chiquiycämaptinpis Tayta Diosnintsi yanapaycämanmi cay marcacunacho ali wilacuyninta wilacunäpag. Tsaynog wilacuptëmi atsca runacuna Jesucristuta chasquicurcaycan. 10Wauguintsi Timoteupis noganogmi Jesucristupa wilacuyninta wilacur puriycan. Gamcuna cagman pay chämuptin cushishgala chasquicärinqui. 11Paytaga maygayquipis manacagman ama churaytsu. Shumag chasquicäriptiquega cushishgami noga cagman cutimongapag. Nogacunapis payta caycho shuyarpaycämi. 12Gamcuna cagman waquin wauguicuna shamuptinmi Apolusta ruwacorgä paycunawan juntu shamunanpag. Tsaynog ruwacuycaptëpis pay manami shamuyta camäpacushgatsu. Capas nircurrag shamonga. 13Imapitapis alcäbu capäcuy. Imanog nacarpis Tayta Diosnintsi munashgannog cawapäcuy. Tsaynogla imatapis mana mantsacuypa Tayta Diosnintsiman imaypis yäracäriy. 14Pï-maywanpis cuyanacur shumag cawapäcuy. 15Waugui-panicuna, musyapäcunquimi wauguintsi Estéfanas castancunawan Acaya provinciacho Jesucristuta puntata chasquicushganta. Tsaypita-patsami paycuna Tayta Diosnintsi munashgannog cawarcaycan. Tsaymi paycunaga waugui-panicunata imachöpis yanaparcaycan. 16Paycunanog cagcunataga pitapis cäsucäriy. 17Estéfanas, Fortunato y Acaico gamcuna cagpita watucamag chaycamuptin pasaypami cushicushcä. 18Gamcunata shacyätsishushgayquinoglami nogacunatapis paycuna shacyätsimashga cushishgala Jesucristupa wilacuyninta wilacunäpag. Paycunata shumag respitanqui. 19Cay Asia provinciacho caycag waugui-panicunapis gamcunapag salüdunta apatsicamunmi. Tsaynogpis Aquila y Priscila y wayincho juntacag waugui-panicunapis gamcunapag salüdunta apatsicamunmi. 20Tsaynogla chasquicäriy lapan waugui-panicunapa salüdunta. Gamcunapis shumag wamayänacushpayqui saludanacäriy. 21Cay cartata dictashgänog juc escribipämashga captinpis ushanantaga quiquëmi escribimö. 22Pipis Jesucristuta mana cuyag cäga infiernuman gaycushgami canga. ¡Señor Jesucristo cutimunanpagnami caycan! 23Señornintsi Jesucristo yanapayculäshunqui imaypis ali cawapäcunayquipag. 24Jesucristuman yäracog mayë captiquimi lapayquipag salüdöta apatsicamö. [Amén.]
Copyright
Learn More


text:
1Jesusmi yachachisqankunata nirqan: –Runakunata misk'achiqkunaqa kanqapunin, ichaqa, ¡ay, chay misk'achiq runamanta! 2Paypaqqa aswan allinmi kanman karqan molino rumita kunkanman warkuykuspa lamar-qochaman wikch'uykuyninku kay huch'uykunamanta hukninta huchaman urmachinanmantaqa. 3Chhaynaqa, kikiykichista cuidakuychis. Wawqeyki qan contra huchallikuqtinqa payta anyaykuy, huchanta reqsikuqtintaq pampachaykuy. 4Huk p'unchaypi qanchis kuti qan contra huchallikuspa, qanchis kutillatataq chay p'unchaypi asuykamusunkiman: –Huchallikunin pampachaykuway nispa chayqa, pampachankin payta, nispa. 5Apostolkunataq Señor Jesusta nirqanku: –Astawan iñinaykupaq yanapaykuwayku, nispa. 6Hinan Señor Jesusqa nirqan: –Huk mostaza ruru sayayllapas iñiyniykichis kanman chayqa, kay sicómoro sach'ata niwaqchismi: T'irakuspa lamar-qochapi mallkikamuy, nispa, hinan kasusunkichisman. 7Kamachiykichista yapumusqanmantapas uywa michimusqanmantapas kutimuqtinqa, ¿mayqenniykichistaq niwaqchis: Asuykamuy, tiyaykuy, mikhunaykipaq, nispa? 8Manan mayqenniykichispas niwaqchischu, aswanqa niwaqchismi: Cenayta wayk'umuy, p'achaykita allichakuspataq servimuway, mikhuyta ukyayta, tukunaykama, chaymantaña qanqa mikhunkipas ukyankipas, nispa. 9Chay kamachitaqa manan “gracias” nillanpaschu kamachisqanta ruwasqanmantaqa. 10Chay hinallataq qankunapas tukuy kamachisqakunata ruwaspaykichisqa, ninkichis: –Kay hina kamachiykikunallan kayku, ima ruwanallaykutan ruwapuykiku, nispa. 11Jerusalén llaqtata Jesús rishaspataqmi, Galilea provinciawan Samaria provinciawan tupay qorpanta pasarqan. 12Hinan huk huch'uy llaqtaman haykushaqtin, chunka runa lepra onqoyniyoq payman hamurqanku. Karullapi sayaykuspataq 13kunkayoqta waqyakurqanku: –¡Yachachikuq Jesús, khuyapayaykuwayku! nispa. 14Jesustaq paykunata qhawarispa nirqan: –Riychis, sacerdotekunawan qhawachikamuychis, nispa. Rishaqtinkutaqmi qhaliyasqa karqanku. 15Chaymi hukninku qhaliyasqa kasqanta rikukuspa kutirqamurqan alto kunkawan Diosta yupaychaspa. 16Hinaspa Jesuspa ñawpaqenpi pampakama k'umuykuspa graciasta qorqan. Payqa Samaria runan karqan. 17Jesustaq nirqan: –¿Manachu qhaliyasqakunaqa chunka karqanku? ¿Maypitaq isqonri? 18¿Kay wak llaqtayoq runallachu Diosta hatunchaqqa kutimun? nispa. 19Chay runatataq nirqan: –Sayarispa ripuy, Diospi iñiyniykin qhaliyachisunki, nispa. 20Hayk'aqchus Diospa qhapaqsuyun hamunanmanta fariseokuna tapuqtinkutaq Jesusqa nirqan: –Diospa qhapaqsuyun hamunantaqa manan señalkunawanraqchu yachawaqchis, 21manataqmi ninkumanchu: –¡Kaypin kashan! ¡Haqaypin kashan! nispapas. Diospa qhapaqsuyunqa qankunawanñan kashan, nispa. 22Yachachisqankunatataq nirqan: –Tiempon chayamunqa Runaq Churinpa kay pachaman kutimunan punch'ayta rikuyta munanaykichispaq, manataqmi rikuyta atinkichischu. 23Hinan runakunaqa nisunkichis: ¡Kaypin kashan! ¡Haqaypin kashan! nispa. Ichaqa aman kasunkichischu, amataqmi qhepankutapas rinkichischu. 24Imaynan rayoqa tukuy hinantinman lliphllikispa k'ancharin, chay hinallataqmi Runaq Churinpa kutimuyninpas kanqa. 25Ichaqa ñawpaqtaraqmi sinchita ñak'arinan, hinaspataq kay tiempo runakunaq ñak'arichisqan kanan. 26Imaynan Noepa p'unchayninkunapi karqan, chay hinallataqmi Runaq Churinpa kutimunanpaqpas kanqa. 27Arcaman Noepa haykusqan p'unchaykaman mikhusharqanku, ukyasharqanku, casarakusharqanku, casarakunapaq rimanakusharqanku, millp'uq para unu chayamuspataq llapallanta millp'urqan. 28Kaqllataqmi Lotpa p'unchayninkunapipas karqan, mikhusharqanku, ukyasharqanku, rantisharqanku, vendesharqanku, tarpusharqanku, wasita sayarichisharqanku. 29Lotpa Sodoma llaqtamanta lloqsimusqan p'unchaymi ichaqa, cielomanta azufreyoq nina para chayamurqan, hinaspan llapallanta p'uchukachirqan. 30Chay hinallataqmi kanqa Runaq Churinpa rikhurimusqan p'unchaypipas. 31Chay p'unchaypiqa wasi patapi kaqqa amaña uraykuchunchu wasipi kaqninkunata horqonanpaq, chhaynallataq chakrapi kaqpas wasinman ama kutimuchunñachu. 32Lotpa warminta imachus sucedesqanta yuyariychis. 33Pipas kawsayninta waqaychakuyta munaqqa chinkachinqan, pipas kawsayninta chinkachiqmi ichaqa wiñaypaq kawsanqa. 34Niykichismi, chay tutapin huk puñunapi iskay puñushanqaku. Hukninmi apasqa kanqa, huknintaq saqesqa. 35Iskay warmin kuska kutashanqaku. Hukninmi apasqa kanqa, huknintaq saqesqa. [ 36Iskay runan chakrapi kashanqaku. Hukninmi apasqa kanqa, huknintaq saqesqa], nispa. 37Chaymi uyariqkunaqa payta tapurqanku: –Señor, ¿maypitaq chaykunari kanqa? nispa. Hinan paykunata nirqan: –Maypichus wañusqa kashanqa chaymanmi kunturkunapas huñunakunqa, nispa.
Copyright
Learn More


text:
Karim Benzema
Karim Mostafa Benzema sutiyuq runaqa (* 19 ñiqin qhapaq raymi killapi 1987 watapi paqarisqa Lyon llaqtapi, Ransiya mama llaqtapi) huk Ransiya mama llaqtayuq piluta hayt'aqmi karqan.
Yuyarina
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqtap kampiunatukuna[llamk'apuy | pukyuta llamk'apuy]
Mamallaqtapura kupakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Karim Benzema.